Gradski doček sa 100.000 ljudi bez incidenata - Info 24\nGradski doček sa 100.000 ljudi bez incidenata\nDoček nove godine je potvrda da je Beograd bezbedan grad koji može da organizuje i masovne skupove i zato je važno održati takav imidž grada koji mu pomaže da uvek bude omiljena destinacija turista, istakao gradonačelnik Zoran Radojičić.\nZa tri dana proslave Nove godine, oko 100.000 ljudi prisustvovalo je programu koji je organizovao Grad Beograd, istakao je gradonačelnik Beograda Zoran Radojičić gostujući u Jutarnjem programu TV „Pink”.\n– Vrlo je izazovno organizovati ovakve skupove svake godine, a turistima je veoma važna dobra organizacija i bezbednost, zbog čega masovno dolaze u Beograd. Naš grad važi za jedan od bezbednijih gradova u Evropi i svetu, i to je jedna vrsta zamajca za razvoj turističke ponude u Beogradu. Sva tri dana programa prošla su bez incidenata – rekao je Radojičić, koji je podsetio da je pored novogodišnjeg dočeka, 1. januara tradicionalno održana i „Ulica otvorenog srca”, koja je uvek humanitarnog karaktera.\nRadojičić je podsetio da je ova manifestacija održana u još devet gradskih opština, kao i da bi želeo da se ta pozitivna energija prenese i na druge gradove u Srbiji.\nGradonačelnik je podsetio da su se u prvim minutima nove 2019. godine rodile dve devojčice i dečak koje je darivao Grad Beograd.\n– Bez obzira na to koliko budemo radili i investirali, ukoliko ne budemo imali dovoljno dece, bićemo u problemu. Beograd svakoj porodilji za prvorođeno dete daje 10.000 dinara, a isti iznos dobija se za svako rođeno dete u Beogradu. Socijalno ugrožene majke dobijaju 25.000 dinara, za treće dete dobija se 30.000 dinara, a od ove godine i porodicama koje dobiju blizance dodeljivaće se 50.000 dinara – istakao je gradonačelnik Radojičić.\nOn je ukazao i da se mnogo više novca izdvaja za beogradske vrtiće i škole. Takođe, on je istakao da budžet Sekretarijata za obrazovanje i dečju zaštitu iznosi 190 miliona evra, što je duplo više izdvajanja za ovaj sektor u odnosu na 2012. godinu.\nU ovoj godini planiramo i puno novih investicija koje će naš grad utvrditi na turističkoj mapi Evrope i sveta, rekao je gradonačelnik.\n– Pored velikih investicija, u viziji razvoja Beograda je i da grad postane zelena prestonica, zdraviji i pametan grad – rekao je gradonačelnik.\nTags: 100.000 ljudi, beograd, Bez incidenta, Gradski doček, info24, nova godina, portal www.info24.rs\nZbog snega povećan broj preloma na ulicama


Srpski pokret Dveri kreće u kampanju – Vila As\nObjavom na facebooku Srpski Pokret Dveri u opštini Čajetina kreće u predizbornu kampanju. U tekstu se kaže da Srpski pokret Dveri okuplja patriote i lokal-patriote koji smatraju svojom moralnom obavezom da se bore za zaustavljanje politike kratkoročnog planiranja i nedomaćinskog postupanja, kako na državnom, tako i na lokalnom nivou.\nŽelimo da se zaustavi rasprodaja zajedničke imovine i iskoreni praksa stranačkih povlastica.\nŽelimo opštinu koja će biti lider u državi po kvalitetnim socijalnim programima i ulaganju u školovanje, razvoj i budućnost naše dece.\nŽelimo opštinsku upravu koja bi nastavila tradiciju starijih prethodnika – da razvija i uvećava zatečenu imovinu i da dugoročno planira, sa ciljem da ogromne potencijale našeg kraja iskoristi da omogući svakom sposobnom meštaninu budućnost i perspektivu.\nBorićemo se za vlast koja bi, umesto megalomaniskih investicija, forsirala mnoštvo koordiniranih mikro projekata, sa ciljem da se što više stanovništva osposobi da dobro živi od svog rada i istovremeno doprinosi očuvanju i bogaćenju zlatiborske kulturne, ekonomske i turističke tradicije.\nŽelimo upravu koja bi iskoristila sadašnji trenutak da hitno razvije i znatno unapredi turističku i organizuje ekonomsku ponudu, a zatim, koristeći savremene tehnologije, organizuje profesionalnu i savremenu prezentaciju našeg kraja i otvori vrata stranih tržišta, pre svega ruskog, za naš turizam, poljoprivredu, privredu i zanatstvo.\nŽelimo opštinsku upravu sastavljenu od ljudi koji su, pre svega, lokal patrioti i profesionalci u svom poslu, spremni da rade pre svega u interesu svoje zajednice i budućih pokoljenja.\nVerujemo da bi domaćinsko upravljanje bogatstvom koje nam je ostavljeno iskorenilo potrebu za korupcijom, jer bi u ovoj opštini moglo da bude povoljnih prilika, posla i pomoći za svakog stanovnika.


Huti iznad Jemena pokušali da obore dva aviona F-16 od UAE | Global Defence\nKombinacija fotografija prilikom napada na dva aviona F-16\n29/03/2018 Saša Radomirović 0\nPobunjenička grupa Ansar Allah u Jemenu, poznatija kao Huti, lansirala je najmanje dve rakete zemlja-vazduh nepoznatog tipa na dva aviona F-16E/F u sastavu Ujedinjenih Arapskih Emirata. Video snimak koji je objavljen 27. marta na društvenim mrežama pokazuje da je napad na avione izveden u večernjim satima oko 21h.\nZa razliku od prethodnih slučajeva, Huti ovog puta nisu tvrdili da su avioni oboreni, već da su „isterani“ iz vazdušnog prostora glavnog grada, Sane. Ovakve navode potvrđuje i video snimak koji je načinjen sa infracrvenom kamerom za izviđanje marke Flir Sistems ULTRA 8500, koja je i ranije korišćena za snimanje drugih slučajeva.\nF-16E od UAE(Foto:James Shelbourn)\nAvioni su tokom leta uspeli da izbegnu pogodak raketa spretnim manevrima i aktiviranjem infracrvenih mamaca koji su verovatno uticali da rakete promene kurs.\nPre svega nedelju dana Huti su na saudijski F-15 lansirali raketu vazduh-vazduh R-27T koja je prerađena da se lansira sa zemlje, uglavnom sa kamionske platforme.\nSve učestaliji napadi na saudijske i druge koalicione avione ukazuju da je letenje nebom iznad Jemena za njih postalo ozbiljniji izazov, nego što je to bilo ranije.\nŠta je korišćeno u napadu na F-16 u poslednjem slučaju ne može se sa sigurnošću utvrditi. Na početku snimka vidi se da se rakete u jednom momentu oslobađaju bustera što ukazuje da je pre reč o nekom protiv-vazdušnom sistemu srednjeg dometa koji nije improvizovan.\nPočetkom koalicione intervencije na Jemen pod patronatom Saudijske Arabije u martu 2015. godine Huti su od PVO sistema u svom sastavu imali šest S-125 Neva, dva 2K12 Kub i četiri 9K31 Strela-1 organizovanih u sedam brigada. Znatan broj njih bio je eliminisan već na početku rata, uključujući i radare.\nVeć do aprila iste godine samo 150. i 170. Protiv-vazdušna brigada uspele su da sačuvaju tehniku, dok je ostatak skoro u potpunosti neutralisan. Do kraja 2015. godine Huti su uspeli da obore jedan marokanski i jedan bahreinski F-16C, dva saudijska helikoptera AH-64 Apache i oko 10 bespilotnih letelica.\nDobar deo lansera od S-75 vremenom je bio meta saudijskih i drugih koalicionih aviona, ali je u zalihama ostalo dosta raketa, pa je tako najmanje 200 V-755 redizajnirano da budu neka vrsta balističkih raketa oznaka Kaher-1/2/2M.\nDrastično smanjeni potencijali PVO odbrane bili su evidentni tokom 2016. kada su avioni slobodnije krstarili iznad Jemena. Zabeleženo je jedino obaranje bespilotne letelice CH-4 Wing Loong i gubitak dva saudijska helikoptera. Uvidevši da je stanje sa PVO odbranom sve alarmantnije, Huti su zajedno sa vazduhoplovnim stručnjacima formirali tim za Razvoj raketa i istraživanje (MRDC).\nGlavni cilj bio je da se maksimalno iskoristi potencijal preostalih raketa. Tako je 2017. remontovan jedan S-75 koji je navodno korišćen za napad na F-15 u januaru ove godine. Najveći fokus inženjera iz MRDC bio je na improvizaciji raketa vazduh-vazduh R-27T, R-73. Treba napomenuti da ovakva ideja nije nova, i da ona datira još iz perioda građanskog rata u bivšoj Jugoslaviji, kao i tokom NATO bombardovanja na SRJ 1999. Tokom tog perioda korišćene su rakeke R-13M, R-60MK, kao i R-73E.\nPrvo raspoređivanje ovakvih raketa u Jemenu zabeleženo je u februaru 2017. Sa njima je oboren najmanje jedan helikopter i jedna bespilotna letelica. Sumnja se čak da iza pada jordanskog F-16AM u južnom delu Saudijske Arabije stoje upravo ove rakete.\nRaketa i lanser sa sistema Sajad-2( Foto:MilitaryEdge)\nKoja raketa stoji iza pokušaja obaranja emiratskih F-16 teško je sa sigurnošću utvrditi. Postoji izvesna mogućnost da je korisćen iranski sistem Sajad-2, za koji se spekuliše da je Iran isporučio Hutima. Saudijska Arabija tvrdila je nedavno da je prilikom bombardovanja uništila lanser od ovog sistema u blizini aerodroma u Sani.\nTagovi:Huti Jemen UAE


Vučić odložio sednicu Saveta za nacionalnu bezbednost i ŠOKIRANJE građana Srbije za subotu - Politički.rs\nSednica Saveta za nacionalnu bezbednost na kojoj bi trebalo da se raspravlja o detaljima u vezi sa akcijom borbe protiv organizovanog kriminala u Srbiji zakazana je za subotu u 18 sati, nakon čega će se obratiti predsednik Srbije Aleksandar Vučić, potvrđeno je Danasu u kabinetu predsednika.\nPredsednik Srbije Aleksandar Vučić najavio je ranije mogućnost da zbog novih saznanja državnih organa u borbi protiv organizovanog kriminala bude odložena Sednica saveta za nacionalnu bezbednost, koja je bila zakazana za danas, piše Danas online.\nSednica je trebalo da bude održana 27. februara, ali je odložena zbog formalno pravnih problema, kako bi se obavila dodatna veštačenja.\nPrema njegovim rečima, ovo će biti važno da bi ljudi videli da li se iza svega krije politika i zaštita režima ili borba protiv kriminalnih grupa.\nVučić je, najavljujući sednicu rekao da će na njoj biti objavljeni dokaze o kriminalnim aktivnostima grupe Veljka Belivuka.\nOn je rekao da će objavljivanja tih detalja šokirati građane Srbije, ali i celu Evropu i svet.\n„Kada sam rekao da će ljudi biti šokirani, upotrebio sam blag izraz – upozorićemo sve da sklone decu kada to budemo prikazivali“, rekao je Vučić.\nNaveo je da će građani videti da li se iza te grupe krije politika, „zaštita režima“ ili se krila borba protiv organizovanog kriminala.\nTagged: ALEKSANDAR VUČIĆ, SAVET ZA NACIONALNU BEZBEDNOST, SEDNICA


Retail Serbia u Nišu - otvoren prvi Delta Planet šoping mol u Srbiji - Retail Serbia\nDelta Planet Niš nalazi se na veoma atraktivnoj lokaciji na uglu ulica Blagoja Parovića i Bulevara Nemanjića. Ukupna vrednost projekta je 70 miliona eura i predstavlja najveću investiciju Delta Real Estate Grupe u predstojećem periodu u Nišu. Prvi Delta Planet u Srbiji zauzima površinu od 40.000 kvadrata prodajnog prostora i posetiocima je na raspolaganju čak 850 parking mesta.\nU Delta Planet molu svoje maloprodajne objekte otvorili su najveći domaći i međunarodni brendovi, a posebnu atrakciju predstavljaće bioskop sa pet sala. Angelina Nekić, generalni direktor Delta Real Estate Grupe je izjavila da prvi šoping mol u Nišu ima regionalni značaj i za građane i za privredu Niša i okoline. Ona je dodala da je kapacitet centra takav da će privlačiti goste iz cele južne i istočne Srbije, kao i susedne Bugarske, ali i da je otvaranjem centra i novih 1.000 radnih mesta jedan od Deltinih projekata koji utiču na širu zajednicu i doprinosi razvoju i drugačijem izgledu gradova u kojima Grupa posluje.\nKao znak zahvalnosti za dobrodišlicu Nišlija, Delta Planet završava i uređenje parka iza objekta i dela keja uz Nišavu. Na ovoj lokaciji biće formirano dečje igralište i biće zasađeno 90 novih stabala.\nNajmoderniji objekat Mercatora na jugu Srbije:\nU Delta Planet šoping molu maloprodajni objekat je otvorila i kompanija Mercator S. Najmodernija IDEA (IDEA Nais) na jugu Srbije otvorila je juče svoja vrata potrošačima i ponudila širok asortiman artikala i savremenu uslugu. Povodom otvaranja kompanija je uručila donaciju vrednu 600.000 dinara za Dečju Internu Kliniku i Kliniku za dečju hirurgiju i ortopediju u okviru KC Niš.\nSrbija,\tNiš, Mercator,\tDelta Planet,\tDelta Holding,\tRetail Serbia\totvaranje\tšoping mol\nDatum poslednje izmene 26 april 2021


Najnoviji podaci pokazuju da jedan broj članica Evropske unije i dalje premašuje zakonom dozvoljene limite za emisiju zagađivača vazduha. Kao i prethodnih godina, i 2012. je najčešće probijana granica za azotne okside, koju je premašilo devet članica Evropske unije, navela je Evropska agencija za životnu sredinu (EEA). Zagađenju vazduha azotnim oksidima najviše doprinosi drumski saobraćaj. Luksemburg je jedina članica EU koja je probila dve granice. Ipak, na nivou EU je emisija četiri vodeća zagađivača vazduha u 2012. godini smanjena.\nPrema evropskoj Direktivi o nacionalnim granicama emisije, članice EU imaju svoje limite za emisiju četiri zagađivača: sumpor dioksida (SO2), azotnih oksida (NOx), amonijaka (NH3) i nemetanskih isparivih organskih jedinjenja (NMVOC). Prve analize zvaničnih podataka pokazale su da je u 2012. godini 11 članica premašilo barem jedan limit u poređenju sa deset zemalja u 2011. godini. Drumski saobraćaj zaslužan je za oko 40% ukupne emisije azotnih oksida u EU i jedan je od vodećih faktora koji stoji iza velikog broja slučajeva prekoračenja emisije azotnih oksida. Statistike pokazuju da smanjenje emisije azotnih oksida od strane sektora drumskog saobraćaja u poslednje dve decenije nije bilo tako veliko kao što je predviđano.\n"Zagađenje vazduha i dalje je veoma ozbiljan problem, pogledajte samo visoku koncentraciju zagađenja nedavno zabeleženu u velikim delovima zapadne Evrope. Moramo da popravimo situaciju daljim smanjenjem emisije. Nova tehnologija i praksa mogu da pomognu ali moramo da podstičemo pojedince da nešto preduzmu, npr. da ohrabrujemo alternative za korišćenje automobila", rekao je direktor Agencije Hans Brojninks (Hans Bruyninckx).\nEmisija zagađivača ipak smanjena\nDanska i Finska su premašile granice za amonijak a Luksemburg je jedini "probio plafon" emisijom nemetanskih isparivih organskih jedinjanja. Luksemburg je ujedno i jedina članica EU koja je probila dve granice u 2012. godini, za NMVOC i azotne okside. Podaci Evropske agencije za životnu sredinu pokazuju i da je 27 članica EU (isključujući Hrvatsku koja je u EU ušla 2013.) poštovalo limite za sumpor dioksid. Nekoliko članica konstantno ima problem sa nacionalnim limitima emisije i npr. Austrija, Belgija, Francuska, Nemačka, Irska, Luskemburg i Španija probile su granice za azotne okside i 2010, i 2011. i 2012. godine.\nIstovremeno Danska i Finska tri uzastopne godine premašuju granicu za emisiju amonijaka. Uprkos kršenju utvrđenih zakonskih granica, emisija sva četiri zagađivača vazduha na nivou EU smanjena je 2012. godine.\nPoslednjih decenija kvalitet vazduha je poboljšan ali još ima problema u mnogim delovima Evrope gde su stanovnici gradova izloženi zagađenju vazduha koje premašuje standarde preporučene od strane Svetske zdravstvene organizacije. Evropska komisija u decembru 2013. godine predložila je novi paket politika za čist vazduh nakon što je preispitala važeću politiku. Jedan cilj paketa je da osigura da zemlje poštuju važeće propise do 2020. a drugi da se smanje dugoročni efekti zagađenja vazduha.\nTim paketom predložena je i izmena Direktive o nacionalnim granicama emisije uz nove ciljeve za period do 2020. i do 2030. za četiri zagađivača, kao i nove ciljeve za još dva zagađivača - fine čestice (PM2,5) i metan (CH4).


Završava se saniranje naprslina na autoputu kroz Grdelicu\nNa južnom kraku Koridora 10, na deonici od Caričine doline do tunela Manajle, završava se saniranje naprslina na površinskom sloju asfalta\nNedostaci su uočeni na tri mesta gde je asfaltiranje prekidano zbog loših vremenskih uslova, objašnjavaju u preduzeću Integral inženjering, koje je radilo tu deonicu. Sanacija koja košta 450.000 dinara i ide na teret izvođača radova. Iz nadzornog organa ističu da problem nije veliki i da se sanacija obavlja radnim danima kada je saobraćaj slabijeg intenziteta.\n-Želim da se izvinim zbog ovih okolnosti koje su se dogodile na terenu, trenutno Integral inženjering izvodi radove na sanacija pukotina na ovoj deonici na tri mesta. Radi se poslednja sanacija. Mi smo asfaltirali habajući sloj debljine četiri centimetara u kišnom periodu u maju 2018. godine, to ne znači da smo asfaltirali po kiši, to znači da smo prekidali asfaltiranje kada je počinjala kiša i da imamo više mesta nastavka asfaltiranja - istakao je za RTS Darko Milovanović, predstavnik izvođača radova.\nEntoni O'Nil, predstavnik firme Luid Berger koja je nadzorni organ, rekao je da između izvođača i investitora postoji klauzula koja se odnosi na situacije kad dođe do pukotina na deonicama.\n-Ovo nije idealna situacija, ali je prosto nešto normalno što se često dešava za vreme garantnog perioda i u Srbiji i u inostranstvu. U ugovoru između izvođača i investitora postoji klauzula koja se upravo brine za ovakve situacije, odnosno za saniranje tih mana do kojih dođe nakon što se trasa otvori za saobraćaj - naglasio je O'Nil.\nU JP Putevi Srbije ponovo ističu da je autoput potpuno bezbedan za saobraćaj. Podsetimo, pre dva dana na autoputu kroz Grdelicu pojavile su se naprsline, i to na delu puta između Caričine doline i tunela Manajle.


Doktora iznenadila Honda - Moto GP, Auto Moto\nHotSport»Auto Moto»Moto GP»Doktora iznenadila Honda\nDoktora iznenadila Honda\n| 2013-05-06T18:30:03+02:00\t6. maja 2013. 18:12|0 komentara\nLegendarni Valentino Rosi nije baš mogao da veruje svojim očima kada su oba Hondina vozača (Pedrosa i Markez) trku za Veliku nagradu Španije završili da prvom i drugom mestu, ostavivši iza sebe obe Jamahe (Lorenco je bio treći, a Rosi četvrti).\n“Očekivao sam da ćemo na stazi Herez biti brži, zapravo brži od Honde ali oni su na kraju bili ispred nas. Bila je komplikovana trka, a na našu nesreću nismo mogli da budemo bolji u ovakvim uslovima” rekao je “Doktor” i potom izneo dalje planove:\n“Još moramo da radimo na unapređenju motora. Odmah krećemo sa testovima i probaćemo da nađemo pravi balans”.\nNajbolja preticanja na trci za Veliku nagradu Španije


Arhiva - Predsednk Donald Tramp, bivši savetnik za bezbednost u Beloj kući, Majkl Flin i bivši direktor FBI DŽejms Komi\nBela kuća prinuđena je da rešava krizu na nekoliko koloseka, posle tvrdnji da je predsednik Tramp pokušao da zaustavi FBI-jevu istragu veza njegovog bivšeg savetnika za nacionalnu bezbednost sa ruskim zvaničnicima, kao i izveštaja da je Tramp otkrio poverljive obaveštajne podatke dvojici ruskih diplomata prošle nedelje.\nObraćajući se diplomcima Akademije Obalske straže u Konektikatu, predsednik Donald Tramp požalio se na način na koji mediji prate njegov rad, iako nije pomenuo konkretan izveštaj.\n"Pogledajte kako me tretiraju ovih dana, posebno mediji. Nijedan političar u istoriji, a kažem to sa velikom sigurnošću, nije bio tretiran gore ili nepravednije. Ne smete da im dozvolite da vas vuku dole. Ne smete da dozvolite kritičarima i pesimistima da stanu na put vašim snovima.”\nTrampa međutim prate uzastopna, eksplozivna otkrića novinara. Prema novim izveštajima, predsednk je pokušao da se meša u federalnu istragu i navodno tražio od tadašnjeg direktora FBI-ja Džejmsa Komija da odustane od istrage Trampovog bivšeg savetnika za nacionalnu bezbednost Majkla Flina.\nSve više zakonodavaca traži da se postavi specijalni tužilac ili komisija koji bi razmotrili veze Trampa i njegovih saradnika sa Rusijom.\n„Izgleda da saznajemo nove uznemirujuće tvrdnje o predsedniku Trampu ne samog svakog dana, već, dame i gospodo, svakog sata. Pa opet, republikanci u Kongresu u više navrata pokazuju da odbijaju da sprovedu kredibilni i detaljni nadzor rada ovog predsednika. Rade što je moguće manje, tek da bi rekli da nešto rade.“, kaže Ilajdža Kamings, demokratski kongresmen.\nNjujork Tajms prvi je javio o postojanju beleški direktora FBI-a Džejmsa Komija o susretu sa Trampom u februaru.\nJedan od Komijevih saradnika potvrdio je za TV mrežu ABC News da je Tramp, u susretu sa Komijem u ovalnoj kancelariji dan pošto je general Flin smenjen rekao šefu FBI-ja: „On je dobar čovek. Nadam se da možete da zanemarite sve ovo.“\nAmerički mediji prenose da su Komijeve beleške deo papirnog traga koji je bivši direktor, prema izveštajima, ostavio u nameri da dokumentuje svoje sastanke sa Trampom.\nBela kuća, međutim, navodi da to nije verodostojan prikaz razgovora i da predsednik „nikada nije tražio od Komija ili bilo koga drugog da okonča bilo koju istragu.“\nPredsedavajući Odbora za nadzor rada vlade u Predstavničkom domu republikanac Džejson Čejfec zatražio je od FBI da do 24. maja odboru preda sve beleške i dokumenta u vezi sa komunikacijom predsednika Trampa i Komija. Međutim, osim izuzetaka kao što je senator Džon Mekejn koji je, kako navode mediji, ocenio da su nedavni skandali dostigli razmere afere Votergejt, većina republikanaca u Kongresu je oprezna.\n„Ne možemo da se bavimo spekulacijama i nagađanjima. Naš zadatak je da budemo trezveni i sagledamo činjenice.“, kaže predsedavajući u Predstavničkom domu Pol Rajan.\nPriča o Komijevim beleškama je samo najnovija kontroverza koja muči mladu Trampovu administraciju, koja se još nosi sa posledicama izveštaja da je Tramp otkrio poverljive podatke za vreme sastanka sa ruskim diplomatama prošle nedelje. Ruski predsednik Vladimir Putin izrazio je čuđenje zbog prašine koja se podigla u SAD.\n“Vidimo kako se u SAD razvija politička šizofrenija. Nema drugog načina na koji mogu da objasnim optužbe protiv predsednika da je delio tajne sa Sergejem Lavrovom. Inače sam razgovarao sa Lavrovom danas o tome I moraću da ga izgrdim jer te tajne nije podelio sa mnom, niti sa predstavnicima ruskih specijalnih službi.”\nPutin je čak ponudio da Rusija američkom Kongresu ustupi zapise prošlonedeljnih razgovora Trampa i Lavrova u Beloj kući, da bi Kremlj kasnije pojasnio da je Putin mislio na transkript zabeleški, a ne neki zvučni zapis.\nTramp je iznenada otpusto Komija prošle nedelje, stvarajući time oluju političkih kontroverzi i izazivajući pozive za imenovanjem specijalnog tužioca ili nezavisne komisije koja bi istražila bilo kakve veze Trampa i Rusije.\nZvaničnici Bele kuće naglašavali su da istraga o Rusiji nema nikakve veze sa Trampovim otpuštanjem Komija, dok je Tramp sam u intervjuima navodio da je to bio barem delimično motiv.\nKomijeve kolege rekle su da je bivši direktor FBI-a pažljivo pisao beleške na sastancima, posebno onim politički osetljivim, i da je bilo izveštaja poslednjih nedelja koji su sugerisali da takvi memorandumi postoje.\nFlinova ostavka usledila je nekoliko sati nakon što je Sekretarijat za pravosuđe upozorio Belu kući da je Flin možda podložan uceni zbog njegovih kontakata sa ruskim ambasadorom Sergejom Kisljakom, pre nego što je Tramp preuzeo dužnost.\nPortparolka FBI-a odbila je da komentariše detalje o Komijevim beleškama.


Šarović: Legitimne zahteve RS rešavati dijalogom – Krstarica\nŠarović: Legitimne zahteve RS rešavati dijalogom\nTanjug 9. novembra 2021. 11:10\nBANJALUKA – Predsednik opozicione SDS u Republici Srpskoj Mirko Šarović izjavio je danas posle sastanka sa američkim izaslanikom Gabrijelom Eskobarom da Dejtonski sporazum nema alternativu i da sve legitimne zahteve Republike Srpske treba rešavati kroz dijalog s političkim partnerima u Federaciji BiH (FBiH) i opozicijom u Srpskoj.\n„SDS se zalaže za normalne i razumne politike koje ne prizivaju sukobe na bilo koji način, te da se sva pitanja koja su važna rešavaju unutar institucija“, izjavio je Šarović novinarima u Banjaluci.\nOn je naveo da je SDS spreman da razgovara o svakom legitimnom pitanju i da se ona rešavaju unutar institucija.\nPrema njegovim rečima, pitanje članstva BiH u EU i „Otvoreni Balkan“ su jedini pravci kojima treba ići, a ona pitanja koja dele narode u BiH treba otvoriti i o njima razgovarati bilo gde u BiH.\nPredsednik PDP-a Branislav Borenović, koji je, kako prenosi Srna, prisustvovao ovom sastanku, rekao je novinarima da je Republika Srpska večna realnost i da niko nema pravo da se poigrava činjenicom da je Dejtonski sporazum neupitan s jasnom pozicijom Republike Srpske kao jednom od dva entiteta sa svim svojim nadležnostima i institucijama.\n„Moramo sve učiniti da na jedan mudar i racionalan način čuvamo Dejton, a samim tim i Republiku Srpsku“, izjavio je Borenović.\nBorenović je dodao da je na sastanku istaknuta posvećenost ekonomskom razvoju Republike Srpske i BiH, te poziv da se kroz dijalog rešavaju svi problemi u BiH, za šta postoji saglasnost domaćih političkih elita.


Izvor: SrbijaDanas.com, 21.Jan.2020, 20:52\nSuđenje predsedniku SAD Donaldu Trampu počelo je večeras pred Senatom, u procesu impičmenta.\nTramp je optužen da je tražio pomoć ukrajinske vlade kako bi bio ponovo izabran na predsedničkim izborima u novembru.\nDemokrate tvrde da je zadržao milione dolara vojne pomoći Ukrajini, a želeo je da Ukrajina javno pokrene istragu protiv Džoa Bajdena, njegovog, kako se pretpostavlja, glavnog rivala na narednim izborima.\nTakođe, nakon što je Bela kuća odbila da da dozvolu osoblju da svedoče na prvom saslušanju...\nTramp je treći predsednik u istoriji SAD koji se suočava sa mogućnošću da će biti smenjen sa funkcije predsednika Suđenje predsedniku SAD Donaldu Trampu počelo je večeras pred Senatom, u procesu impičmenta. Tramp je optužen da je tražio pomoć ukrajinske vlade kako bi...\n11:22: Naslovne strane za 29. februar 2020. godine\n11:21: DRAMA U FILADELFIJI: Muškarac upucan tokom krađe ambulantnih ko...\n11:21: Izložba baletskih fotografija i predstava "Vragolanka" uoči Dan...\n11:20: AMSS: Otežana vožnja


Mlada Evropa - Vesli Snajder - Holandija - B92 Sport Specijal\n5. jun 2008. | 17:15\nVesli Snajder - Holandija\nIako mnogi smatraju da je u reprezentaciji Holandije akcenat na kvalitetnim i talentovanim pojedincima, Vesli Snajder ne misli tako. Za razliku od svog saigrača, Rafaela van der Varta, Snajder je daleko veći optimista. „U odnosu na tim sa poslednjeg Svetskog Prvenstva, sada smo dve godine stariji. Siguran sam da sa ovakvim timom Holandije možemo daleko da doguramo, ukoliko budemo radili zajedno i ujedinimo sve naše kvalitete“.\nSezona: Sa 27 miliona evra, Snajderov transfer je bio treći po redu najskuplji i u ’kraljevskom klubu’ i u 2007. godini (ispred su bili samo njegov saigrač iz reprezentacije Arjen Roben i Pepe). Iako je ta suma izazvala sumnju i nevericu kod mnogih, ipak se radilo o jednom od najtalentovanijih veznih igrača na svetu, koji ima samo 23 godine. Specijalista za slobodne udarce, koji u igri podjednako uspešno koristi i levu i desnu nogu, doveden je u Real Madrid da na neki način bude naslednik Dejvida Bekama, uključujući i dres sa brojem 23. 30 mečeva u Primeri, uz 9 golova i osvojenu titulu šampiona Španije pokazalo je da je to bio dobro uložen novac. Njegov prvi postignuti gol u Primeri bio je na debiju i to u gradskom derbiju sa Atletiko Madridom, koji je odlučio pobednika. Odličnu debitantsku sezonu zapečatio je golom iz slobodnog udarca u poslednjem meču Primere sa Levanteom na ’Santijago Bernabeuu’.\nKarijera: Još jedan izdanak sjajne Ajaksove omladinske škole. Brzo se probio do ’B’ tima koji je tada vodio Deni Blind. Blind je bio taj koji je posavetovao Ronalda Kumana da Snajdera preseli u ’A’ sastav Ajaksa, gde je debitovao 2003. u ’rasturanju’ Viljema II sa 6:0. Sa 18 godina postao je jedan od najbitnijih igrača u Ajaksu, a u prvoj sezoni je odigrao čak 20 utakmica, uz četiri gola. Za pet godina u Ajaksu, osvojio je jednu titulu šampiona i dva Kupa Holandije. Od crveno-belog dresa oprostio se sa 18 golova u prvenstvu te sezone. Za 27 milona evra prelazi u Real gde postaje jedan od najzaslužnijih za odbranjenu titulu prvaka Španije.\nReprezentacija: Snajder je prošao sve selekcije reprezentacije Holandije. Za prvi tim debitovao je aprila 2003. protiv Portugalije. Sa reprezentacijom je došao do polufinala Evropskog Prvenstva 2004. koje je počeo na klupi, ali se brzo nametnuo za startnih jedanaest, postigavši dva gola. Bio je starter i u svim mečevima Holandije na Svetskom Prvenstvu 2006. Do sada je sakupio 43 nastupa za nacionalni tim, uz osam postignutih golova.


Napadnuta aktivistkinja Inicijative “Ne davimo Beograd” – RTV SUNCE Arandjelovac\nHome » Svet » Napadnuta aktivistkinja Inicijative “Ne davimo Beograd”\nNapadnuta aktivistkinja Inicijative “Ne davimo Beograd”\nKsenija Radovanović, aktivistkinja Inicijative “Ne davimo Beograd”, fizički je napadnuta u nedelju, na dodeli BeFem priznanja za doprinos feminizmu za 2018. godinu.\n“Dok je trajao događaja u Kulturnom centru Grad u čast dobitnika i dobitnica nagrada, Kseniju je bahati gost prvo verbalno vređao, da bi je posle toga i udario i povredio”, saopštila je danas Inicijativa “Ne davimo Beograd”.\nDogađaj je prijavljen obezbeđenju i policiji, koja je izašla na lice mesta.\nKako se incident desio na javnom dešavanju, uz veliki broj svedoka, očekujemo da napadač bude pronađen u najskorijem roku, ističe se u saopštenju Inicijative “Ne davimo Beograd” i dodaje da se incident desio u jednom sigurnom prostoru, na događaju koji upravo propagira solidarno, ravnopravno i nenasilno društvo, bez straha i osude.\n“Koliko je borba za ženska prava stvarna, a nasilje koje žene svakodnevno trpe sveprisutno, možda najbolje govori činjenica da je naša aktivistkinja napadnuta baš na dan žena, Osmi mart”, navodi se još u saopštenju i navodi da ovakvi napadi i incidenti neće obeshrabriti i uplašiti aktiviste Inicijative, već zbližiti i ujediniti u odlučnoj zajedničkoj borbi za ravnopravno i solidarno društvo.\nNapad na na aktivistkinju inicijative “Ne davimo Beograd” Kseniju Radovanović najoštrije je osudila Liga socijaldemokrata Vojvodine, koja u saopštenju ističe da svakodnevni incidenti ukazuju na veoma loše tendencije u društvu.\nNapad na Kseniju Radovanović alarm je za državne organe da hitno reaguju i počinioca privedu licu pravde, navodi LSV i ističe da se napad dogodio upravo 8. marta, a da je žrtva osoba koja se snažno zalaže za istinske vrednosti tolerantnog društva.\n“Tolerancija mora poraziti netoleranciju. To je veliki zadatak svih nas”, zaključuje LSV.\nPrevious: RTV Sunce – NSZ, stopa nezaposlenosti\nNext: Vučić upoznao patrijarha i SPC sa kosovskom platformom za pregovore


Nezaposleni koji se nalaze na evidenciji Zavoda za zapošljavanje, a nisu aktivno u potrazi za poslom, uskoro bi trebalo da pravo na zdravstveno osiguranje ostvaruju isključivo preko Fonda zdravstvenog osiguranja.\nDio je to novog Zakona o posredovanju pri zapošljavanju Vlade Republike Srpske.\nNaime, o razdvajanju aktivnih od pasivnih tražilaca posla Vlada i poslovna zajednica već godinama pregovaraju. Osim toga što će zdravstveno osiguranje ostati netaknuto, poslodavci će imati jasnu sliku čime raspolažu.\nZakon o posredovanju pri zapošljavanju bi se uskoro trebao naći pred ministrima u Vladi Republike Srpske.\nKompletan prilog ATV-a možete pogledati u snimku ispod:


OSUMNJIČENA ZA PRODAJU RADNIH MESTA Direktorka Doma zdravlja Bihać puštena iz pritvora\nOpštinski sud u Bihaću, po predlogu Tužilaštva Unsko-sanskog, danas je ukinuo pritvor Aneli Kasumović-Softić, direktorki Doma zdravlja Bihać, osumnjičenoj za prodaju radnih mesta, uz određene mere zabrane obavljanje službenih dužnosti te sastajanja sa svedocima i saučesnicima, potvrdila je za Avaz Indira Delalić, portparol Opštinskog suda u Bihaću.\nKako nezvanično saznaje Avaz, duga je lista svedoka ili saučesnika s kojima Kasumović-Softić ne sme imati konktakt.\nPretpostavka je da su na listi imena svih onih koji su kupovali radna mesta.\nKasumović i njeni pomagači se terete za zloupotrebe položaja ili ovlaštenja i primanje mita ili drugih oblika koristi i u daljem toku postupka braniće se sa slobode. Iz pritvora, u KPZ "Luke", u kojem je provela mesec dana, puštena je danas.\nPodsećamo, Kasumović je uhapšena pre mjesec dana i na teret joj se stavlja da je u toku 2018. i početkom 2019. godine, nezakonito zaposlila više od 30 osoba u bihaćkom Domu zdravlja. Sumnjiči se da je, uz pomoć dvoje posrednika i pomogača, za radno mesto zahtevala i primala novac u vrednosti od 6.000 do 8.000 KM.\nAkcijom Tužilaštva i FUP-a sprečeno je zapošljavanje dodatnih 12 osoba koje su dale novac za radno mesto u bihaćkom domu zdravlja tadašnjoj direktorki Kasumović-Softić. Svih 12 slučajeva je dokumentovano, potvrdio je tada tužilac Adnan Tulić, a dvoje uhapšenih pomagača, radnika bihaćkog Doma zdravlja koji su zajedno sa direktorkom Kasumović-Softić prodavali radna mesta, u potpunosti, pred Opšinskom sudom u Bihaću, priznali izvršenje krivičnih dela, nakon čega su im određene mere zabrane obavljanja službene dužnosti i sastajanja sa svedocima.


Božićno-novogodišnji humanitarni koncert "Praznične horske čarolije"\nBožićno-novogodišnji humanitarni koncert “Praznične horske čarolije”\nTradicionalni novogodišnji humanitarni koncert „Praznične horske čarolije” biće održan u subotu, 21. decembra, u Baroknoj sali Gradske kuće. Koncert počinje u 19 časova. Na programu su dečije pesme novogodišnjeg i božićnog karaktera.\nKoncert “Praznične horske čarolije” se održava u okviru promotivnih aktivnosti sedmog Horskog festivala “Slobodan Bursać” koji će biti održan početkom juna 2020. godine.\nNa koncertu će nam se ovog puta predstaviti Muzička škola „Aleksić” iz Zrenjanina, Hor muzičkog zabavišta „Sanjalice” udruženja „Kolegijum” (dirigent Sanja Popović), Gradski dečiji hor Kulturnog centra Zrenjanina (dirigent Senka Milisavljević) i Dečiji hor „Prepodobni Rafailo Banatski” (dirigent Jana Drašković).\nPročitajte još: Borislav Đokić je otac za primer – besplatno šiša sve korisnike „Naše priče“\nU ponedeljak, 23. decembra, biće organizovana podela paketića. Tom prilikom će Centar za kreativno odrastanje i multikulturalnu saradnju (CEKOM) izvesti novogodišnju predstavu za decu u školi.\nTagoviBarokna sala Gradske kuće Horski festival "Slobodan Bursać" humanitarni koncert praznične horske čarolije\nIzdaje se trosoban ulični stan nadomak pešačke zone (Foto)


Nova kreditna linija EBRD-a od 20 miliona eura za male biznise u BiH - Zenicablog\nNova kreditna linija EBRD-a od 20 miliona eura za male biznise u BiH – Kompanijama u Bosni i Hercegovini na raspolaganju je nova kreditna linija od 20 miliona eura, rečeno je danas u Sarajevu na predstavljanju EU-EBRD Programa za konkurentnost malih i srednjih preduzeća.\nKako je rečeno, mali biznisi u Bosni i Hercegovini moći će ostvariti pogodnosti proširenog programa EBRD i EU, koji će im omogućiti pristup kreditima, podsticajnim sredstvima i tehničkoj pomoći kako bi poboljšale svoju proizvodnju, poslovanje i mogućnosti na međunarodnim tržištima.\nSredstva od 20 miliona eura osigurava EBRD za četiri partnerske komercijalne banke, UniCredit banka Banja Luka, UniCredit banka Mostar, Sparkasse banka i Intesa Sanpaolo banka, za dalje kreditiranje domaćih malih i srednjih preduzeća. Kompanije učesnice će također moći ostvariti pogodnosti tehničke pomoći kako bi pripremila projekte, kao i podsticajnih grantova u iznosu od 15% investicije, koje finansira EU.\nMala i srednja preduzeća će sredstva koristiti da poboljšaju svoje proizvodne kapacitete i procese, kao i kvalitet proizvoda i usluga kroz uvođenje EU normi u područjima poput zaštite okoliša i standarda sigurnosti i kvaliteta.\n“Uvjereni smo da će ovaj novi program poboljšati pristup malih biznisa prijeko potrebnom finansiranju. Pametna kombinacija finansijskih sredstava i posvećenih savjetodavnih usluga pomoći će im da poboljšaju svoj učinak i ostvare uspjeh čak i na zahtjevnijim tržištima”, izjavio je lan Brown, šef Ureda EBRD u Bosni i Hercegovini.\nDodao je da mala i srednja preduzeća generiraju skoro 70 posto zaposlenosti u privatnom sektoru, ali da se svakako radi o sektoru u kojem BiH mora rasti.\n“Treba povećati broj privatnih firmi iako one sada čine 91 posto SME-a. To govori da broj malih kompanija treba prerasti u srednje kompanije i generalno treba raditi na rastu privatnog sektora u cjelini”, istakao Brown. Naglasio je da se SME suočavaju sa brojnim izazovima u ispunjavanju standarda EU u oblasti okoliša, kvalitete i konkurentnosti na jedinstvenom evropskom tržištu. Da bi odgovorili na te izazove dizajniran je ovaj program koji predstavlja spoj kreditnih i bespovratnih sredstava od 15 posto za pružanje tehničke besplatne pomoći.\nPodsticaj u vidu povrata novca finansira se putem nacionalnih EU IPA fondova.\nNicolas Bizel, sef Odjela za pravosuđe i unutrašnje poslove Delegacije EU u BiH podsjetio je da je ovakav projekat uveden 2012. godine kao originalna platforma za njegovanje ekonomskog razvoja i pristupa finansijama namijenjenih za mala i srednja preduzeća koje generiraju ukupno 60 posto radnih mjesta u BiH.\n“Da bi se izdržala povećana konkurentnost na tržištu EU, SME izuskuju podršku i mjere kako bi im se osiguralo bolje poslovno okruženje”, kazao je on, dodajući da su potrebni finansijski instrumenti i mobiliziranje investicija privatnog sektora kao što je vlasnički kapital, garancije i kreditiranje malih i srednjih preduzeća.\nDa bi se saznale očekivane koristi ovog programa za BiH, onda kaže treba pogledati na rezultate prethodnog programa EBRD-a za konkurentnost malih i srednjih preduzeća. Naime, u protekle četiri godine, ovaj program je privukao gotovo pet puta već izvor finansiranja za kompanije.\n“To jasno pokazuje da je pomoć Evropske unije u BiH relevantna, opipljiva i da donosi konkretnu pomoć privatnom sektoru”, istakao je Bizel.\nKada je u pitanju budućnost te podrške privatnom sektoru, ona će se fokusirati na stimuliranje regionalne konkurentnosti i izvozno orijentiranih investicija. U tom smislu, BiH se za to treba pripremiti unaprijeđujući svoje poslovno okruženje privlačenjem privatnog kapitala i ulaganjem u nove vještine i investicije malih i srednjih preduzeća.\nGiovanni Vaccari, voditelj projekta, govorio je o prednostima koje se pružaju malim i srednjim preduzećima i kako će oni surađivati sa tehničkom pomoći koja se pruža.\n“Radi se o programu čiji je cilj da pomogne lokalnim kompanijama da povećaju svoju konkurentnost uglavnom u tri području; zaštiti okoliša, zaštiti i sigurnost na radu i kvaliteti proizvoda”, istakao je on.\nPrema njegovim riječima, kompanije su već prepoznale značaj programa i za njim je velika potražnja. Od novog programa koji je počeo u maju je već plasirano 7,6 miliona eura za 26 projekata.\nPodsjetio je da se program zasniva na uspjehu prethodnog programa tokom «BiH-SME-CSF» tokom kojeg je plasirano također 20 miliona eura i koji je uspješno podržao veliki broj kompanija u svoj rastu.\nJedan od korisnika je malo preduzeće Omorika – proizvođač PET ambalaže iz Doboja. Omorika je dobila relativno mali kredit i tehničku pomoć za poboljšanje mjera za zaštitu zdravlja i zaštitu na radu, zaštitu okoline i kvaliteta proizvoda, a sve u skladu sa EU standardima.\nPutem partnerskih banaka UniCredit, Sparkasse i Intesa sredstva je dobilo 60 projekata, a broj predviđenih radnih mjesta je veći od 4.000.\nUniCredit je plasirala 18 kreditnih linija, Sparkasse 37 i Intesa 24.\nGlavni sektori koji su finansirani su proizvodnja plastike, betona i drveta.\nTagoviebrd eu kredit krediti novac program prosirenje sredstva zaduzenja\nFOTO: Izdaje se poslovni prostor u Zenici\nŽeljeznice FBiH po evropskim standardima remontovale dvije lokomotive HŽ Carga i ostvarile prihod od 600.000 Eura


Dekodiranje Samsung Galaxy A8 u servisu Doktor Mobil\nKada dekodirate Samsung Galaxy A8 trajno ćete rešiti pitanje blokade koja je onemogućavala njegovo korišćenje van mreže u kojoj ste ga inicijalno pribavili.\nMi odgovorno tvrdimo da će servis mobilnih telefona – Doktor Mobil dekodirati vaš Galaxy A8, tako lako i jednostavno, da ćete svaki sledeći put kada vam bude trebalo nešto u vezi sa mobilnim telefonima, bez razmišljanja doći u naš servis.\nSamsung Galaxy A8 (A530) – radi na operativnom sistemu Android 7.1.1 (Nougat), koji je moguće nadgraditi do Android 8.0 (Oreo). Poseduje 4 GB RAM i 32/64 GB interne memorije.\nGlavna kamera ovog mobilnog telefona ima 16 MP (LED blic, panorama, HDR), dok je prednja “selfi” kamera dualna i ima rezoluciju od 16 MP + 8 MP.\nBaterija kod mobilnog telefona Galaxy A8 je neukloniva, ili integrisana i ima 3000 mAh, što bi trebalo da je dovoljno za i do 24h provedena u razgovoru. Pored pristojnog kapaciteta baterije, poseduje i mogućnost brzog punjenja.\nSamsung Galaxy A8 dekodiranje\nKupovina Galaxy A8 u Srbiji je moguća već za 1 dinar, a nakon takve kupovine obično sledi i dekodiranje Sasmung Galaxy A8 jer u pomenutom slučaju uglavnom dobijate zaključan telefon koji nije moguće koristiti sa SIM karticom druge mreže.\nNa navedeni način mobilni operateri pokupavaju da osiguraju svoje interese. Međutim, Doktor Mobil, brine isključivo o vašim interesima, pa na vaš zahtev uspešno dekodira Galaxy A8.\nI pri kupovini ovog telefona u inostranstvu, bićete primorani da ga otključate ako želite da ga koristite u našoj zemlji, ali sa servisom Doktor Mobil to nije nikakva prepreka, već jednostavan postupak koji će Galaxy A8 trajno i sigurno osloboditi blokade.\nŽeleli bismo da napomenemo i da smo mi kao kolektiv u potpunosti svesni vaših potreba i značaja koji mobilni telefon ima u životu svakog pojedinca u savremenom dobu, pa ćemo, stoga, na sve načine pokušati da Samsung Galaxy A8 dekodiramo u što kraćem vremenskom roku.\nUpit o ceni dekodiranja Samsung Galaxy A8\nDoktor Mobil uspešno dekodira veliki broj modela brenda Samsung. A pored dekodiranja, podjednako uspešno obavljamo i ostale servisne usluge (softverske i hardverske) i to u okviru našeg servisa Samsung mobilnih telefona.


InfoBrcko.com - Prva reakcija iz RS-a: Deveti januar ostaje Dan za slavlje\nPrva reakcija iz RS-a: Deveti januar ostaje Dan za slavlje\nPrva reakcija iz RS-a: Deveti januar ostaje Dan za slavlje\tIstaknuto\nIz Republike Srpske stižu prve reakcije nakon odluke Ustavog Suda Bosne i Hercegovine u kojoj je osporen Zakon o danu RS.\n“Deveti januar će se kao Dan Republike Srpske i dalje slaviti”, poruka je nekoliko narodnih poslanika koji su danas zasjedali na skupštinskoj ustavnopravnoj komisiji.\nPotpredsjednik Narodne Skupštine Milan Petković rekao je da je Ustavni sud BiH imao osnova da u startu odbaci inicijativu, jer se nije znalo ko je podnosilac.\n“Ja, kao pravnik, smatram da je trebalo odbaciti jednu ovakvu inicijativu jer nije zasnovana na pravu, već na politici i špekulacijama”, ocijenio je Petković i dodao:\n“Stav Republike Srpske i njenih zvaničnika je da je Zakon o Danu RS u cjelosti sa Ustavom RS, BiH i u skladu sa Evropskom konvencijom o ljudskim pravima, i ne vrijeđa nikoga. Nema dakle razloga da se proglasi neustavnim”.\n“Deveti januar ostaje Dan za slavlje koji će RS još dugo slaviti”, poručio je potpredsjednik NSRS-a.


"Vlahović da se izjasni što pre, niko nije veći od kluba i grada!" - Sportske.net\n27. маја 2022. 21:01\n„Vlahović da se izjasni što pre, niko nije veći od kluba i grada!“ – Sportske.net\nDirektor Fjorentine Džo Barone rekao je da klub nije dobio nijednu ponudu za fudbalera Dušana Vlahovića, od koga je tražio da bude jasan povodom situacije o mogućem transferu i razgovora sa Juventusom i Arsenalom.\nVlahović i Rikardo Saponara propustiće današnju utakmicu protiv Kaljarija zbog korona virusa, a srpski reprezentativac je u centru pažnje zbog spekulacija o transferu.\n„Želim da pričam o Fjorentini, koja igra danas i zaslužuje svu pažnju kluba i navijača. Svakoga dana pričamo o tome i kao što smo nedavno rekli, Fjorentina nije dobila nijednu ponudu. Bili smo vrlo jasni, otvoreni smo za sve, ali želimo jasnoću“, rekao je Barone za Skaj Italija.\nMediji su preneli da je Arsenal spreman da ponudi 70 miliona evra za Vlahovića, a da Juventus priprema ponudu od 35 miliona evra i igrača Dejana Kuluševskog.\n„Želimo jasnoću od igrača i njegovih saradnika. Fjorentina ima budućnost, koja nije samo današnja utakmica, radi se i o budućnosti grupe, navijača i grada. Moramo i na to da se koncentrišemo“, naveo je Barone.\nItalijanski mediji preneli su da Vlahović nema nameru da ide u Premijer ligu ili Arsenal i da je spreman da odbije i unosnije predloge, ali da bi bio zainteresovan da pređe u Juventus.\nTEŽAK DEBAKL „ORLOVA“ Ukrajinci razbili Srbiju i udaljili je od četvrtfinala Evropskog prvenstva – Blic\nAMERIKA U ČUDU: Nikola Jokić radi nezamislive stvari (VIDEO) – Вечерње Новости


Francuski tužioci sumnjiče jednu od vodećih finansijskih institucija na severu Evrope\n* Visoki sud Pariza tvrdi da je filijala Danske Bank u Estoniji pomogla da se 15 miliona evra, "novac od organizovane prevare i utaje poreza" u Rusiji, prebaci u Francusku i druge zemlje EU između 2008. i 2011\nDanske Bank, najveća banka u Danskoj i jedna od vodećih finansijskih institucija na severu Evrope, imala je "organizovanu" ulogu u ruskom planu za pranje novca, tvrde francuski tužioci.\nPariz 13. oktobar 2017. 21:55\nFoto: EPA VALDA KALNINA\nVisoki sud Pariza je saopštio da je filijala Danske Bank u Estoniji pomogla da se 15 miliona evra, "novac od organizovane prevare i utaje poreza" u Rusiji, prebaci u Francusku i druge zemlje EU između 2008. i 2011. Sud tvrdi, piše EUObzerver, da je danska banka to učinila putem "višestrukih transakcija na organizovani način".\nZaduženja su "bez ikakvog ekonomskog opravdanja", navodi sud, a njihova namena je bila da se "sakrije krajnje odredište fondova nastalih prevarom i da se oni koriste u inostranstvu". Inicijativa Francuske, koju predvodi sudija Reno van Rajmbek, mogla bi da se završi novčanom kaznom.\nVisoki sud takođe navodi da je reputacija Danske Bank dodatno ugrožena time što se za nju vezuje ime Sergeja Magnickog, ruskog uzbunjivača, koji je otkrio "organizovanu prevaru i utaju poreza", koja je donela ukupno 194 miliona evra, a koji je kasnije umro u zatvoru.\nAkcijama danskog zajmodavca se i dalje trguje normalno, ali je imidž banke već narušen njenim priznanjem u septembru da je njen estonski ogranak učestvovao u azerbejdžanskoj šemi za pranje novca. "Trenutno nismo u poziciji da kažemo da li je suma (ruskih 15 miliona evra) potekla od nelegalnih aktivnosti", rekao je glavni advokat Danske Bank Fleming Pristid. Kako je preneo EUObzerver, Tomas Borgen, izvršni direktor Banke, rekao je za vodeći ekonomski list Berlingske: "Očigledno je nezadovoljavajuće da u Estoniji već dugo nismo dovoljno dobri u izbegavanju potencijalne zloupotrebe u cilju pranja novca." Banka je angažovala bivšeg šefa danske obaveštajne službe Jensa Madsena da utvrdi šta se dogodilo u Estoniji.\nKako je naveo list Berlingske, Argenta sistems, ruska firma registrovana u Belizeu, poreskom raju, prebacila je ukradeni novac preko svog računa u Danske Bank u Estoniji, u Dekobat, francusku firmu kojom rukovodi žena rusko-francuskog porekla. Novac je zatim potrošen na nekretnine, umetnine i jahte.\nInicijativa Francuske je usledila posle žalbe koju je 2013. uložio Bil Brauder, bivši poslodavac Magnickog. Brauder je britanski biznismen koji je bio menadžer hedž fonda u Rusiji, a koji je nakon smrti Magnickog postao aktivista za ljudska prava. Njegova kampanja je rezultirala time što su SAD, Kanada i Estonija usvojile takozvane zakone "Magnicki", kojim se na računima u prekomorskim zemljama zamrzava imovina Rusa koji krše ljudska prava. "Želimo da obezbedimo garancije da će svi na Zapadu koji su se okoristili od ovog krivičnog dela ili su pomogli da se on izvrši biti sudski gonjeni u punom opsegu zakona", naveo je Brauder u saopštenju u četvrtak. On je prethodno rekao da je ušao u trag sumi od 28 miliona evra ukradenog novca u Francuskoj, 33 miliona u Nemačkoj i 26 miliona na Kipru. Francuska je od te sume zamrzla osam miliona evra, a deo ukradenog novca su zamrzli i Luksemburg, Monako i Švajcarska. Kao najmanje kooperativni su se pokazali Austrija, Kipar i Ujedinjeno Kraljevstvo.


Održana online konferencija „Bosna i Hercegovina - 30 godina moderne nezavisnosti - izazovi i perspektive na putu članstva u EU'' | Preporod.info Islamska zajednica u BiH\nOdržana online konferencija „Bosna i Hercegovina - 30 godina moderne nezavisnosti - izazovi i perspektive na putu članstva u EU''\nAmbasada Bosne i Hercegovine u Kopenhagenu, u saradnji sa Danskim helsinškim Komitetom za ljudska prava, organizovala je online konferenciju o Bosni i Hercegovini pod nazivom „Bosna i Hercegovina - 30 godina moderne nezavisnosti - izazovi i perspektive na putu članstva u EU“.\nKonferencija je imala za cilj da članovima danskog Parlamenta, širokom političkom i znanstvenom auditoriju u Danskoj, Bosni i Hercegovini i šire, u okolnostima globalnih evropskih i svjetskih političkih previranja, približi trenutne političke odnose u Bosni i Hercegovini i Zapadnom Balkanu.\n- Namjera nam je, da u ovom važnom historijskom trenutku, u kome se nalazi Evropa, Zapadni Balkan i Bosna i Hercegovina, pošaljemo jasnu političku poruku, a to je poruka mira. Mira, kao prve i trajne vrijednosti na kojoj želimo graditi zajedničku budućnost današnjih i budućih generacija - rekao je ovom prilikom ambasador Bosne i Hercegovine u Danskoj gospodin Emir Poljo.\nDodao je da su željeli iz Kopenhagena poslati podršku onim politikama koje zagovaraju univerzalne evropske vrijednosti koje podrazumjevaju mir, prosperitet, stabilnost, nepovredivost granica, suverenitet, građanski koncept države, zasnovan na principima demokratskog neoliberalizma, slobodnog tržišta, vladavine prava, principima multikulturalizma.\n- Potrebna nam je široka koalicija za mir i napredak Bosne i Hercegovine. Uvažena imena, okupljena oko ove Konferencije danas, predstavljaju samo dio široke lepeze prijatelja koju Bosna ima. Bosna ima mnogo prijatelja u svijetu, sada je trenutak da slobodni svijet stane uz Bosnu i Hercegovinu. Bosna i Hercegovina će iskoristiti kapacitete svojih demokratskih institucija koje su za ovih 30 godina postale toliko jake i stabilne da se mogu odlučno suprostaviti bilo kakvom unutarnjem i vanjskom utjecaju na njen suverenitet. Jednostavno, izborit će se za svoju poziciju kao i toliko puta u svojoj historiji. Pitanje suvereniteta i integritete države nikada neće biti predmet političkog dijaloga, sa bilo kim. Na kraju želim da kažem da su narodi Bosne i Hercegovine trajno opredijeljeni da sačuvaju slobodu, mir, stabilnost, demokratiju, prosperitet, poštujući dostojanstvo i jednaka prava svih, na cijelom njenom prostoru - poručio je ambasador Poljo.\nMinistar vanjskih poslova Danske Jeppe Koffod kazao je da teritorijalni integritet Bosne i Hercegovine ne smije i ne može biti doveden u pitanje.\n- Ako lideri RS-a nastave ovim putem, riskiraju stoge sankcije. Lideri RS-a moraju prekinuti sa svojim unilateralnim provokacijama. Ako žele mijenjati ustavno uređenje, moraju to uraditi u skladu Ustavom, i na osnovu pregovora sa drugim političkim subjektima - naglasio je.\nDodao je da lideri Bosne i Hercegovine trebaju da ostave prošlost tamo gdje ona pripada, da prošlost ne može stajati na putu budućnosti\n- Nema mjesta za one koji koji žele graditi svoju političku platformu sipajući so na rane prošlosti. Vrijeme je da se stane. Vrijeme da se gleda naprijed i da se krene sa teškim ali neophodnim procesom ponovne izgradnje Bosne i Hercegovine kako bi zasluženo postala članica Evropske porodice. EU na svaki način želi pomoći, ali inicijativa mora doći od lidera Bosne i Hercegovine - rekao je na kraju Jeppe Kofod, ministar vanjskih poslova Danske.\nNa Konferenciji u svojstvu panelista, učestvovali su između ostalih: Bisera Turković, zamjenica predsjedavajućeg Vijeća ministara i ministrica vanjskih poslova Bosne i Hercegovine, Jeppe Koffod, ministar vanjskih poslova Danske, Christian Schmidt, visoki predstavnik u Bosni i Hercegovini i drugi.\nOvom Konferencijom, kako je najavio ambasador Poljo, otvorili su vrata nizu manifestacija koje će Bosna i Hercegovina organizirati u ovoj godini, a prvi, i najvažniji među njima, jeste obilježavanje 30 godina njene moderne nezavisnosti.\nDodao je da se ove godine obilježava i 30 godina od uspostavljanja diplomatskih odnosa i uspješne bilateralne saradnje između Bosne i Hercegovine i Kraljevine Danske, naglasivši da se već duže vremena bilateralni odnosi odvijaju na bazi partnerstva i obostranog interesa, te da organizacija ove Konferencije, predstavlja krunu vrlo uspješne saradnje i prijateljskih odnosa između dviju zemalja.


Gubitak grčke banke 537 miliona eura | Svijet Vijesti | Al Jazeera\nGubitak grčke banke 537 miliona eura\nRestrukturiranjem grčkog javnog duga privatni kreditori, kao što je NBG, pretrpjeli ogromne gubitke (AFP)\nNajveći grčki kreditor, Nacionalna banka Grčke (NBG) saopćila je da je u prvom ovogodišnjem kvartalu zabilježila neto gubitak od 537 miliona eura zbog smanjenih prihoda i viših izdvajanja za borbu sa recesijom.\nOva banka je navela kako je evidentiran “gubitak od 537 miliona eura, zbog značajnog negativnog utjecaja pada prihoda u Grčkoj, kao i povećanja rezervi za borbu sa krizom od 47 posto na godišnjem nivou”, prenijela je u srijedu francuska novinska agencija AFP.\nPeta godina recesije\n“U oblasti trgovanja zabilježeni su posebno negativni rezultati”, dodala je banka, koja je bila primorana da odvoji više sredstava na ime rezervi “zbog izuzetno oštre ekonomske klime u Grčkoj”, koja je ušla u petu godinu recesije.\nGrčke banke su u martu učestvovale u restrukturiranju javnog duga Atine, koje je dogovoreno u okviru šireg programa za spas privrede te države od kolapsa.\nRestrukturiranjem je grčki javni dug smanjen za 107 milijardi eura, čime su privatni kreditori, kao što je NBG, pretrpjeli ogromne gubitke.\nBanke koje su učestvovale u otpisu grčkog duga sada primaju pomoć za dokapitalizaciju od Evropskog fonda za finansijsku stabilnost (EFSF).\nNacionalna banka Grčke, koja posluje u jugoistočnoj Evropi i Turskoj, zabilježila je ogroman gubitak od 12,3 milijarde eura u 2011, od čega je 11,7 milijardi izgubljeno u periodu iščekivanja otpisa duga Atine.\nU posljednjih nekoliko nedjelja, klijenti zabrinuti zbog ekonomske i političke neizvjesnosti uoči izbora zakazanih za 17. juni podigli su milione eura sa računa banke.\n“Nacionalna banka Grčke posjeduje dovoljne rezerve likvidnosti da se izbori sa svakom situacijom, uprkos odlivu depozita koji je zabilježen u posljednje tri nedjelje, što je, pak, fenomen, koji gubi zamah”, zaključeno je u saopćenju banke.


Kruševac: Uhapšen aktivista Ujedinjene opozicije Srbije - Izbori 2022. - Nedeljnik Vreme\nMUP: Upitna reakcija na prijavljivanje nepravilnosti\nFoto: Jaaroslav Pap/Tanjug\n3. 4. 2022. / 20.27\nKruševac: Uhapšen aktivista Ujedinjene opozicije Srbije\nPolicija u Kruševcu privela je večeras Predsednika izvršnog odbora Stranke slobode i pravde u Kruševcu Dimitrija Pekovića nakon što je prijavio izborne malverzacije na biračkom mestu\nČlan SSP-a u Kruševcu Stefan Bojičić kaže za portal “Vremena” da je kruševačka policija privela Dimitrija Pekovića i još jednog člana stranke nakon što su pokušali da ukažu na pojavu “bugarskog voza” i postojanje paralelnog biračkog spiska. “Oni su prvo uhapsili predsednika omladine SSP-a u Ivana Mandića, ali ga ubrzo i pustili jer nije ni bio na spornom biračkom mestu”. Bojičić objašnjava da je policija shvatila da je došlo do “greške” pa je umesto Mandića privela Pekovića, ali ne i one koji su koristili sporne spiskove.\nPeković je sam pozvao policiju kako bi im predao zaplenjene sporne spiskove i ukazao na “krađu”, ali su pripadnici kruševačkog MUP-a umesto da reaguju na nepravilnost uhapsili njega.\nBojičić kaže da još uvek čekaju ispred policijske stanice, a da čak ne dozvoljavaju ni Pekovićevoj advokatici da obavi razgovor sa njim. Govoreći o izbornom danu, sagovornik navodi da je u Kruševcu čak do 3.500 ljudi glasalo van biračkih mesta, što je otežalo posao kontolorima u tom gradu.\nKako je sam rekao, Bojičić je među ljudima kojima su vršili malverzacije pored lokalnih aktivista Srpske napredne stranke video i navijače FK Napredak, poznate kao Jakuze.


Visoki predstavnik se sastao sa delegacijom njemačkog Parlamenta | Office of the High Representative\nVisoki predstavnik se sastao sa delegacijom njemačkog Parlamenta\nVisoki predstavnik Valentin Inzko sastao se danas sa delegacijom njemačkog Parlamenta koju je predvodila Marieluise Beck. Inzko je informirao delegaciju o trenutnoj političkoj situaciji, uključujući i nedavno održani referendum u Republici Srpskoj i izazove s kojim se BiH suočava nakon održanih izbora.\n„Članstvo u Evropskoj uniji je ključni prioritet. Bosna i Hercegovina je na početku dugačkog puta, na kojem će njeni lideri i institucije trebati pokazati volju da transformišu zemlju kako bi se ubrzao proces evropskih integracija. Ako postoji iskrena politička volja, rani kandidatski status, za šta sam se ja uvijek zalagao, može pomoći u ovim nastojanjima kao i u prevazilaženju budućih prepreka,“ rekao je visoki predstavnik Inzko.\nKao jednu od glavnih prepreka koja usporava integraciju BiH u evroatlantsku zajednicu, visoki predstavnik je spomenuo nedavno održani referendum u Republici Srpskoj o obilježavanju 9. januara. „Primarna meta referenduma u Republici Srpskoj nije bio praznik, nego sama vladavina prava. Referendum o danu Republike Srpske je održan uprkos postojanju konačne i obvezujuće odluke Ustavnog suda BiH. Takvo flagrantno nepoštivanje pravosudnih institucija i njihovih odluka baca sumnju na posvećenost vlasti u Republici Srpskoj osnovnim demokratskim vrijednostima.“\nVoditeljica delegacije Parlamenta Njemačke Marieluise Beck istakla je da „integracija u Evropsku uniju podrazumijeva suradnju i zajednički napor. Građani Bosne i Hercegovine mogu imati veliku korist od procesa evropskih integracija i fondova Evropske unije, ukoliko zemlja bude vođena kulturom kompromisa i suradnje. Nažalost, neki igraju na kartu nacionalizma kako bi skrenuli pažnju sa lošeg upravljanja i nedostatka reformi. Za neke je proces pristupanja Evropskoj uniji u suprotnosti sa ličnim interesima, budući da bi osnažena vladavina prava i nezavisne demokratske institucije oslabile njihov utjecaj. Glasači moraju odlučiti da li žele predstavnike koji se zaista trude da otvore put ka Evropskoj uniji, ili one koji evropske integracije podržavaju samo deklarativno.“\nVisoki predstavnik je iskoristio ovu priliku da se još jednom zahvali njemačkim parlamentarcima na kontinuiranom zanimanju i podršci njihove zemlje za obnovu Bosne i Hercegovine, što uključuje i njemačko-britansku reformsku inicijativu, čija je realizacija kasnije nastavljena pod okriljem EU.


DETALJ KOJI JE SVIMA PROMAKAO! DOK SU PUCALI U KENEDIJA, svi su krenuli da beže, a ona je jedina stajala i u ruci ...\nSLIČICA BROJ 313 Najužasniji trenutak atentata na Kenedija snimljen je SLUČAJNO i godinama je bio STROGO ČUVANA TAJNA ...\nMnogo ljudi čulo je za Zapruderov film, jedini snimak atentata na američkog predsednika Džona Kenedija. Tačno 486 sličica filma nastalo je sunčanog dana 22. novemra 1963. godine u Dalasu. Iza kamere je stajao krojač Abraham Zapruder i u tih 26 sekundi filma zabeležilo je jedan ...\nČovek koji stoji iza jedinog snimka atentata na američkog predsednika Džona Kenedija 22. novembra 1963. godine bio je krojač Abraham Zapruder. Tačno 486 sličica filma nastalo je tog sunčanog dana u Dalasu, a svega 26 sekundi prati jedan od najpoznatijih zločina u svetskoj ...\nGodišnjica ubistva Džona Kenedija, misterija i dalje nerešena\nNa današnji dan 1963. godine u Dalasu je ubijen američki predsednik Džon Kenedi. Misterija Kenedijevog ubistva još uvek traje, zbog toga što poverljivi dokumenti u vezi sa istragom ovog zločina još uvek nisu objavljeni.\nKenedi ubijen pre 56 godina, misterija još traje\nNa današnji dan 1963. godine u Dalasu je ubijen američki predsednik Džon Kenedi. Misterija Kenedijevog ubistva još traje, zbog toga što poverljivi dokumenti iz istrage ovog zločina još nisu ...\nUbistvo popularnog demokratskog lidera trajno je transformisalo američku politiku. Tokom godina pojavile su se brojne teorije zavere o njegovom ubistvu, a one ni danas nisu nestale. Prema zvaničnoj verziji, Kenedija je ubio bivši američki marinac Li Harvi Osvald, koji je na ...\nČovek koji stoji iza jedinog snimka atentata na američkog predsednika Džona Kenedija 22. novembra 1963. godine bio je krojač Abraham Zapruder. Čovek koji stoji iza jedinog snimka atentata na američkog predsednika Džona Kenedija 22. novembra 1963.\nMisterija sličice 313\nKako piše Smitsonijan, Zapruder je prodao magazinu Lajf autorska prava na film za 150.000 dolara, ali je jasno rekao da ne želi da objavi ključnu scenu * Čovek koji stoji iza jedinog snimka atentata na američkog predsednika Džona Kenedija 22. novembra 1963.


Pobjednik Festivala Ilidža 2019 je Asmir Muhadžer s pjesmom ‘Jabuka’ – BHDINFODESK\nby Urednik BiH Info Desk 02/08/2019 03/08/2019 0315\nU okviru Festivala narodne muzike Ilidža na Ljetnoj pozornici pred mnogobrojnom publikom održana je “Takmičarska noć narodne muzike – Festival Ilidža 2019.“ Pobjednik je Asmir Muhadžer iz Sjenice koji je pjevao pjesmu “Jabuka”. Nagradnu plaketu pobjednicima je uručio načelnik općine Ilidža Senaid Memić. Pobjednik Ilidže 2019 dobio je nagradu od 5.000 KM i snimanje TV spota za pjesmu u produkciji Hayat TV.\nŽiri u sastavu Ana Babić, Hanka Paldum, Armin Šaković, Mustafa Šantić, Ognjen Bomoštar, Fahrudin Pecikoza, Semir Cerić, Ivica Šarić i Nedžad Imamović imali su težak zadatak da odaberu najbolje u 5 pojedinačnih kategorija i ukupnog pobjednika. Žiri je dodijelio priznanje za najbolji aranžman Halidu Hajdukoviću, nagrada za najbolju muzika i najbolji tekst otišla je u ruke Muje Hodžića za pjesmu “Rano moja nepreboljens”, najbolji izvođač je Sadik Hasanović, dok je nagradu publike osvojio Namik Husnić.\nSutra je na programu revijalna noć „Velikani narodne muzike – Festivala Ilidža 2019″. Ulaz za sve posjetioce je besplatan, a direktan prijenos možete pratiti od 20.00 sati na Hayat TV.


BOŽIĆNA RADOST ZA MALE HEROJE - Ministarka Vujović i Meridian uručili paketiće za decu sa onkologije | Novosti.RS\nZato se i u danima za nama kompanija Meridian pobrinula da praznični duh radosti dopre do naših najmlađih sugrađana – onih koji već sada vode najvažnije životne bitke.\n- Nadam se da ćemo im ulepšati predstojeće praznike, sa velikom željom da što pre ozdrave i da se vrate svojim redovnim aktivnostima, porodici i drugarima - rekla je Vujović i zahvalila se društveno odgovornoj kompaniji "Meridian" na obezbeđenoj donaciji, kao i udruženju "Uvek sa decom" koje će se pobrinuti da paketići stignu do mališana kojima su namenjeni.\nPored činjenice da su božićni praznici svojevrsna tradicija kada je reč o donacijama kompanije Meridianbet, poseta Udruženju “Uvek sa decom” nastavak je opsežne kampanje u kojoj je ovaj evropski poslovni brend, usred pandemije, kroz donacije neprekidno na kriznim žarištima širom Evrope. To su prepoznali i najviši državni organi, čime je još jednom potvrđena reputacija Meridiana kao apsolutnog regionalnog lidera u svojoj delatnosti, ali i odgovornom poslovanju.\n- Božićni praznici su, već tradicionalno, period humanosti u Meridianu, kada se trudimo da pomognemo i bar malo ulepšamo praznični period mališanima - superherojima, koji se bore za ozdravljenje od najtežih bolesti. Drago nam je da smo u saradnji sa ministarkom Irenom Vujović danas obradovali mališane koji se leče na dečjem odeljenju Instituta za onkologiju – istakao je Damjan Stamenković, direktor operativnih poslova kompanije Meridian.\nIz kompanije Meridian još dobrih vesti - najavljuju još više donacija i društveno odgovornih projekata u 2021. godini.\ndruštvena odgovornost donacije meridianbet Meridian zaštita životne sredine Irena Vujović humanitarne akcije paketići novogodišnji paketići udruženje uvek sa decom ministarstvo ekologije donacije zdravstvo donacije korona


Hiljade na protestu u Minsku uprkos policijskim pretnjama silom\n18. oktobar/listopad, 2020.\nProtestni marš u Minsku, 18. oktobar.\nHiljade građana Belorusije izašlo je na ulice Minska u nedelju, 18. oktobra, u znak protesta protiv autoritarne vladavine Aleksandra Lukašenka, uprkos pretnjama vlasti da će otvoriti vatru na demonstrante.\nGrađani su mirno prošetali centrom glavnog grada države, noseći zabranjenu crveno-belu zastavu opozicije, na protestu koji je ušao u 11. nedelju.\n"Pogledaj kroz prozor. Prestanite da gledate televiziju “, skandirali su demonstranti, misleći na državno kontrolisane medije koji umanjuju veličinu i mirnu prirodu ovih skupova.\nAntivladine demonstracije održavaju se svake nedelje u poslednja dva meseca i okupljaju na desetine hiljada ljudi.\nBjelorusija prijeti prosvjednicima smrtonosnim oružjem\nMarš 18. oktobra događa se samo nekoliko dana nakon što su vlasti zapretile upotrebom vatre nad demonstrantima. Prvi zamenik ministra unutrašnjih poslova Belorusije, Gennady Kazakevich, 12. oktobra je izjavio naime da će snage bezbednosti „po potrebi koristiti specijalnu opremu i oružje“.\nSnage bezbednosti su do sada priznale samo upotrebu vodenih topova, gumenih metaka i šok-granata nad demonstrantima.\nIzjava Kazakevicha je bilo prvi put da su vlasti izričito zapretile upotrebom vatrenog oružja protiv opozicionih demonstranata.\nUpotreba vatrenog oružja i municije označila bi veliku eskalaciju dvomesečnog sukoba između Lukašenka i demonstranata, koji su organizovali mirne skupove protiv njegovog spornog izbora u avgustu i protiv zlostavljanja i mučenja pritvorenika, uhapšenih na protestima nakon spornih izbora, održanih 9. avgusta.\nNajžešći obračun beloruske policije sa demonstrantima, EU preti sankcijama Lukašenku\nGotovo 600 ljudi, uključujući 43 novinara i fotografa, uhapšeno je prethodne nedelje, 11. oktobra, tokom mitinga, a većina njih su oslobođeni do kraja dana.\nŠefovi diplomatija EU su upozorili Aleksandra Lukašenka da su spremni da i njega stave na listu na kojoj je već 40-tak beloruskih zvaničnika kojima su uvedene sankcije.


Bušer proizvodi električnu energiju\nNuklearna elektrana u Iranu\nIranski funkcioneri su danas saopštili da je prva nuklearna elektrana u zemlji povezana sa nacionalnom električnom mrežom. Navodi se da elektrana Bušer proizvodi 60 megavata električne energije. Elektrana je trebalo da proradi krajem avgusta, a iranski poslanici kažu da je do zakašnjenja došlo zbog ruskih graditelja.\nList „Aftab“ je prošlog meseca naveo da je poslanik Asgar Džalalijan izjavio da je ruska državna energetska kompanija „Rosatom“ odstupila od obećanja u pogledu izgradnje elektrane. On je rekao za taj list da se cena izgradnje naglo povećala, delimično zbog toga što iranski ugovor sa „Rosatomom“ ne garantuje krajnju cenu i rok završetka izgradnje.\n„Rosatom“ nije komentarisao tvrdnju iranskog poslanika, člana parlamentarnog odbora za nadzor izgradnje elektrane Bušer, koja je više puta odlagana otkako je Rusija počela radove 1995. Sjedinjene Države i njihovi saveznici optužuju Iran da nastoji da razvije nuklearno oružje pod plaštvom civilnog energetskog programa, što Iran demantuje.


Promena izbornog sistema uslov za decentralizaciju | Autonomija\nKnjiževnik Laslo Vegel izjavio je da u Srbiji mora da se promeni izborni sistem, kako bi zemlja zaista mogla da se decentralizuje.\n“Izborni sistem mora da se menja, da ne budu partijske liste, već pojedinci koji će biti odgovorni prema svojim biračima. To bi bio veliki poraz za centraliste”, rekao je Vegel na tribini “Tišina o Vojvodini” u Novom Sadu.\nPrema njegovim rečima, u sadašnjoj situaciji poslanici uopšte nisu odgovorni glasačima, što “neverovatno stimuliše” centralizam, a Vojvodina je “prinuđena da ćuti” o problemima koji je tište. “U razvijenim demokratijama poslanici itekako vode računa o svojoj izbornoj bazi, jer od nje zavise”, kazao je Vegel.\nOn je ocenio da se decentralizovane zemlje brže razvijaju i podsetio da su visoko decentralizovane zemlje, poput SAD, Nemačke i Švajcarske, doživele najbrži i najveći razvoj nakon Drugog svetskog rata. “A kod nas je slučaj da naši političari ne žele decentralizaciju, jer ne žele da se zemlja razvije i ne žele da se takmiče sa drugim državama”, rekao je Vegel.\nNovinarka Nadežda Gaće ocenila je da se beogradski mediji ne bave na pravi način Vojvodinom i u takvoj situaciji se sve ono što je potpuno prirodno i normalno “pakuje” kao nekakav vojvođanski separatizam. “Kao da je nekome opet u interesu da proizvodi antagonizme, ovaj put u samoj Srbiji, sada kada smo potrošili sve sukobe sa susedima”, kazala je Gaće.\nSociolog Mirko Đorđević ocenio je da je vojvođanski separatizam “najobičnija laž i politička floskula” i dodao da Vojvodina ni na koji način ne može da se povezuje sa pitanjima Kosova i Sandžaka.\nPolitolog Pavel Domonji ocenio je da u Vojvodini nema dovoljno “srčanosti” da se pitanje pune autonomije ove pokrajine postavi i artikuliše na pravi način. Prema njegovim rečima, u današnjoj Srbiji politička provincija je modernija od Beograda, jer zahtevi za decentralizaciju stižu iz Vojvodine, ali i iz drugih delova Srbije. “Strateški interes Beograda jeste autonomna Vojvodina, da kroz takmičenje sa naprednom Vojvodinom i sam Beograd napreduje”, kazao je Domonji.


Port of Adria sponzor Međunarodne konferencije pomorskih nauka - Pluton Logistics\nProblem kolona na graničnim prelazima okupio privrednike, carinu i premijerku\n(FOTO) Na sajmu vozila za međunarodni transport deset premijera\nNelt BiH otvorio novu skladišnu halu u Istočnom Sarajevu\nEvropa izdvojila sredstva za projekte u oblasti železničkog transporta\nPotpisana deklaracija o „malom Šengenu“\nPort of Adria sponzor Međunarodne konferencije pomorskih nauka\n10/05/2019 14/05/2019 marko Međunarodna konferencija pomorskih nauka, Port of Adria\nU hotelu Splendid u Bečićima 11. i 12 aprila održana je 8. Međunarodna konferencija pomorskih nauka u organizaciji Pomorskog fakulteta Univerziteta Crne Gore i Pomorskog fakulteta Univerziteta u Splitu. Konferencija je okupila više od 200 učesnika iz: Crne Gore, Albanije, Srbije, Hrvatske, Slovenije, Grčke, Nemačke itd.\nPredstavnici akademske zajednice, istraživači i naučnici su tokom dvodnevnog trajanja konferencije imali mogućnost razmene znanja, iskustva i najnovijih rezultata istraživanja iz područja pomorskog transporta i logistike, brodogradnje, remonta brodova, pomorskih zakona.\nSponzorstvo ovako važnog događaja u sektoru pomorstva je još jedan dokaz da Port of Adria kontinuirano podržava obrazovne institucije verujući da je znanje ključno za razvoj. Kompanija Port of Adria i Pomorski fakultet u Kotoru će i u narednom periodu nastaviti intenzivnu saradnju u cilju unapređenja znanja i veština koje studenti stiču tokom obrazovnog procesa, navodi Port of Adria u saopštenju za medije.\n← Probleme drumskih prevoznika rešavaju tri ministarstva\nProdata Luka Novi Sad, slede Beograd i Smederevo →\nTop 25 transportnih kompanija na svetu – Novi igrač izbio u prvi plan


Predsjednik Odbora za dijasporu i Srbe u regionu Skupštine Srbije Miodrag Linta izjavio je da je vojna neutralnost Republike Srpske volja njenog naroda, koju su političari izrazili kroz deklaraciju.\nOn je izrazio žaljenje što prilikom usvajanja informacije o neustavnoj transformaciji dejtonske BiH nije postignuto političko jedinstvo svih stranaka u parlamentu Srpske.\nLinta je podsjetio da je prije dvije godine Narodna skupština Republike Srpske usvojila deklaraciju o vojnoj neutralnosti i time se principijelno opredijelila za odnos prema bilo kom vojnom savezu, uključujući i NATO.\n"Mislim da velika većina srpskog naroda, sa jedne ili druge strane Drine, odnosno generalno srpski narod u cjelini ima negativan odnos prema NATO paktu, prije svega, zbog činjenice što su Srbija i Republika Srpska bombardovane", rekao je Linta Srni.\nOn je dodao da je rezultat te agresije NATO-a na Srbiju i Republiku Srpsku bilo otimanje Kosova i Metohije i da su to razlozi zbog čega srpski narod u velikoj većini ima negativan odnos prema NATO-u.\n"Ovdje su samo političari izrazili mišljenje srpskog naroda kroz deklaraciju vojne neutralnosti i u Skupštini Srbije ranije i u Narodnoj skupštini Republike Srpske", istakao je Linta.\nKomentarišući činjenicu da SDS kao jedna državotvorna stranka nije glasala za usvajanje Informacije, Linta je izrazio žaljenje što nije uspostavljeno jedinstvo svih relevantnih političkih stranaka iz Republike Srpske.\n"Postoje određeni momenti koji se, prije svega, tiču nacionalnih i državnih pitanja i mislim da je to bio ovaj trenutak, kada je trebalo pronaći kompromis i uspostaviti to jedinstvo", istakao je Linta.\nOn je ocijenio da je vladajuća većina pokazala spremnost da se informacija dopuni činjenicama koje su kroz svoja izlaganja naveli lideri PDP-a i SDS-a.\nLinta je naglasio da je važno da se u narednom periodu, kada je riječ o državnim i nacionalnim pitanjima, uvijek traži kompromis i da se postiže jedistvo među svim relevantnim partijama Republike Srpske.\n"To je veoma važno, uzimajući u obzir činjenicu da se Republika Srpska nalazi pod konstantnim pritiskom dijela zapadnih centara moći, kao i od zvaničnog Sarajeva. Pa je u tom smislu to političko jedinstvo o ključnog značaja za mir, stabilnost i za opstanak Srpske", zaključio je Linta.\nMiodrag Linta NSRS


Srbija na vodećem događaju na Bliskom istoku | Udruženje turističkih novinara Vojvodine\nSrbija na vodećem događaju na Bliskom istoku\nTuristička organizacija Srbije se i ove godine predstavlja na sajmu turizma „Arabian Travel Market“, koji traje od 24. do 27. aprila 2017. godine, a koji je vodeći globalni događaj na Bliskom istoku za turističku privredu.\nTurističke destinacije iz celog sveta promovišu širok spektar smeštajnih opcija, tehnologija vezanih za putovanja i turizam, kao i ključne avio rute, a ovaj „business to business“ (B2B) događaj prikazaće 2800 turističkih proizvoda i destinacija iz celog sveta.\nTuristička organizacija Srbije promoviše turizam naše zemlje, a turističku ponudu predstavljaju i Turistička organizacija Vojvodine, Turistička organizacija Novog Sada i predstavnici turističke privrede: agencije Glob Metropoliten, Omniturs, Travel Event Point, Serbia Tour Operator, Alpha Travel, kao i Specijalna bolnica za rehabilitaciju Atomska Banja.\nSpecijalni gosti na štandu TOS-a, Turistička Organizacija Crne Gore i Ministarstvo spoljne trgovine i ekonomskih odnosa Bosne i Hercegovine, takođe su promovisale svoju turističku ponudu.\nNa sajmu je bilo govora o mogućoj zajedničkoj regionalnoj saradnji na tržištu Bliskog Istoka, između Srbije, Crne Gore, Bosne i Hercegovine i Makedonije.\nNajveće interesovanje posetilaca štanda bilo je za odmor u prirodi, aktivan odmor, banje, kao i „city break“ destinacije.\nViše od 40 000 turističkih profesionalaca, internacionalnih medija, predstavnika vlasti iz Dubaija posećuju ovaj sajam kako bi ostvarili što više poslovnih kontakata i upoznali se sa turističkom ponudom i trendovima, i ujedno promovisali svoju ponudu ovom brzo rastućem turističkom tržištu, saopštila je Turistička organizacija Srbije.\nNext story Prvomajski uranak na Karađorđevu, Bačka Palanka\n· Last modified March 14, 2017 Novogodišnji susret u Turističkoj organizaciji Srbije\n· Last modified March 6, 2017 Beograd – novi Berlin, piše Korijere dela sera


Najugroženijoj djeci i porodicama obezbijedili dodatnu podršku | MINA\nNaslovnica Crna Gora Najugroženijoj djeci i porodicama obezbijedili dodatnu podršku\nfoto: UNICEF CG - Dusko Miljanic\nPodgorica, (MINA) – UNICEF i partneri te međunarodne organizacije obezbijedili su, tokom krize izazvane koronavirusom, dodatnu podršku za više od 24 hiljade djece i odraslih u Crnoj Gori.\nIz UNICEF-a su saopštili da je kriza izazvana koronavirusom uticala na pravo svakog djeteta na zdravlje, obrazovanje, odgovarajući životni standard, kao i na pravo na zaštitu od nasilja, zlostavljanja i iskorišćavanja.\n„UNICEF i partneri iz međunarodne zajednice, privatnog i civilnog sektora udružili su snage s Vladom, centrima za socijalni rad, školama, predškolskim ustanovama i dnevnim centrima za djecu sa smetnjama u razvoju kako bi se Crnoj Gori pomoglo da najugroženijoj djeci i porodicama obezbijedi dodatnu podršku“, kaže se u saopštenju.\nKako su naveli iz UNICEF-a, kao rezultat tih napora, više od 24 hiljade djece i odraslih dobilo je dodatnu podršku, uključujući novčanu pomoć, besplatne higijenske pakete, tablete, školski pribor, opremu za predškolske sportske aktivnosti kod kuće, maske, psihosocijalnu podršku i besplatnu pravnu pomoć.\nPodsjećajući da je prije krize izazvane koronavirusom jedno od troje djece u Crnoj Gori odrastalo u siromaštvu, šef predstavništva UNICEF-a Huan Santander naveo je da je sada taj broj vjerovatno još veći.\nSantander je istakao da svi imaju moralnu odgovornost da podrže najugroženije članove društva, jer je solidarnost temeljna vrijednost svakog funkcionalnog društva.\n„Svjesni smo da siromaštvo nije samo manjak prihoda i da novčanu pomoć moramo dopuniti drugim ključnim uslugama i podrškom“, kazao je Santander.\nIz tog razloga, kako je rekao, UNICEF je zajedno s partnerima iz svih sektora društva podržao Vladu, škole, vrtiće, dnevne centre za djecu sa smetnjama u razvoju i centre za socijalni rad da što većem broju ugroženih porodica pruže usluge iz domena socijalne i dječje zaštite, obrazovanja i zdravstva.\n„Od početka pandemije, uz finansijsku podršku Vlade Danske, Ambasade Norveške u Beogradu, posredstvom NVO Grupa 484, i uz podršku Telenora, UNICEF i partneri distribuirali su humanitarnu pomoć najugroženijima u svakoj opštini“, kaže se u saopštenju.\nIz UNICEF-a su rekli da su najranjivija djeca i porodice identifikovani na osnovu informacija dostupnih u centrima za socijalni rad, školama, predškolskim ustanovama, dnevnim centrima za djecu sa smetnjama u razvoju i organizacijama civilnog društva.\nPrema UN-ovoj Brzoj procjeni socijalnog uticaja pandemije COVID-a 19, kriza izazvana koronavirusom naročito je pogodila porodice s djecom sa smetnjama u razvoju, djecu i mlade bez roditeljskog staranja, one koji su već od ranije odrastali u siromaštvu.\n„Uključujući romsku i egipćansku djecu, porodice sa samohranim roditeljima, djecu u hraniteljskim porodicama, mlade u sukobu sa zakonom i djecu izloženu nasilju i zanemarivanju“, navodi se u saopštenju.\nIz UNICEF-a su kazali da su iz tog razloga navedene grupe odabrane kao prioritetne za podršku.\nKako su naveli, zahvaljujući Vladi Danske, oko 1,2 hiljade porodica dobilo je jednokratnu novčanu pomoć od centara za socijalni rad za pokrivanje osnovnih troškova života, poput hrane, odjeće, školskih potrepština i kirije.\n„Uz podršku Ambasade Norveške u Beogradu, posredstvom NVO Grupa 484, više od 24 hiljade djece sa smetnjama u razvoju i njihovih porodica, kao i romskih i egipćanskih porodica, dobili su higijenske pakete posredstvom Crvenog krsta, udruženja roditelja djece sa smetnjama u razvoju i dnevnih centara za tu djecu“, navodi se u saopštenju.\nIz UNICEF-a su rekli da je uz podršku Ambasade Norveške u Beogradu, posredstvom NVO Grupa 484, distribuirano 800 tablet uređaja djeci sa smetnjama u razvoju, djeci u hraniteljskim porodicama, onoj koja odrastaju u porodicama sa samohranim roditeljima, djeci u romskoj i egipćanskoj zajednici i onoj koja žive u ustanovama za brigu o djeci.\nKako su kazali, uz podršku istog donatora i UNICEF-a, oprema potrebna za učenje na daljinu i besplatna psihosocijalna podrška obezbijeđene su djevojčicama i dječacima koji odrastaju u Dječjem domu u Bijeloj.\n„Zahvaljujući Telenoru, adolescenti u Centru za djecu i mlade „Ljubović“ dobili su IT laboratoriju koja im omogućava da pristupe učenju na daljinu i prate programe neformalnog obrazovanja tokom krize izazvane koronavirusom“, kaže se u saopštenju.\nNavodi se da je uz školski pribor, UNICEF podijelio 40 hiljada maski školama, dok su, posredstvom Specijalne olimpijade, dodatna oprema i obuka obezbijeđeni za predškolske ustanove i porodice s djecom sa smetnjama u razvoju radi realizacije inkluzivnog sportskog programa kod kuće tokom pandemije.\n„Zahvaljujući podršci UNICEF-a i Ambasade Norveške u Beogradu, posredstvom NVO Grupa 484, Udruženje mladih sa hendikepom i Udruženje Roditelji podržali su roditelje i djecu da dobiju besplatnu pravnu pomoć i psihosocijalnu podršku tokom krize izazvane koronavirusom“, kaže se u saopštenju.\nIz UNICEF-a su poručili da će nastaviti da rade sa partnerima iz svih sektora društva kako bi se obezbijedilo da se glas najugroženije djece i porodica čuje, kao i da im se pruži dodatna podrška koja najbolje odgovara njihovim potrebama tokom krize.


Rusija protiv nacrta rezolucije o Alepu - Sputnjik Srbija\n13:18 13 April 2021\n22:18 18.10.2016 Preuzmite kraći link\n„Pozivamo sve kojima nije važno da mir u Alepu i Siriji u celini ne bude uspostavljen na reči već na delu da glasaju protiv ovog nacrta rezolucije“, rekao je Borodavkin.\nRanije je stalni predstavnik rekao da će 21. oktobra u Ženevi biti održana vanredna sednica o situaciji u Alepu. Inicijator sednice je Velika Britanija, a podržale su je 33 države.\nU pismu u kojem se traži posebna sednica navedeno je da se ona saziva „nakon nedavnog pogoršanja situacije sa ljudskim pravima u Alepu i nemogućnosti Asadovog režima i njegovih saveznika da ispune svoje obaveze u oblasti ljudskih prava“.\nRusija je, sa svoje strane, bila protiv održavanja sednice. Borodavkin navodi da je ona „apsolutno neprimerena“ u svetlu toga da je Rusija uvela humanitarne pauze u Alepu, i da sednica ima za cilj zaštitu terorista.\nNacrt rezolucije, glasanje, sednica, Alep, Ženeva


Svetski ekonomski forum otkazuje javne sastanke zbog pretnji smrću - 29.11.2021, Sputnik Srbija\nNa predstojećem Svetskom ekonomskom forumu, u januaru u Davosu, neće biti javnih sastanaka. Odluka je doneta zbog toga što su u poslednje vreme učestale pretnje... 29.11.2021, Sputnik Srbija\nPošto šira javnost ima pristup Otvorenom forumu, teže je obezbediti bezbednost – pa se javni paneli otkazuju. Pored toga, ionako rigorozne mere predostrožnosti biće dodatno pojačane, prenosi Špigl.„Pretnje smrću se događaju svakodnevno, postalo je neprijatno“, kaže član upravnog odbora Svetskog ekonomskog foruma Alojz Cvingi.U krugovima teoretičara zavera od početka pandemije rasprostranjeno je uverenje da je Svetski ekonomsko forum usko povezan sa uspostavljanjem „novog svetskog poretka“, pa su pretnje smrću povezane sa tim uverenjem.Inače, Svetski ekonomski forum najavio je inicijativu „Veliki novi početak“ kako bi podstakao države na bližu saradnju u cilju poboljšanja zaštite klime nakon pandemije.\nsvet, davos, svetski ekonomski forum, društvo, švajcarska (država)\nNa predstojećem Svetskom ekonomskom forumu, u januaru u Davosu, neće biti javnih sastanaka. Odluka je doneta zbog toga što su u poslednje vreme učestale pretnje smrću teoretičara zavere zaposlenima u Svetskom ekonomskom forumu, prenose švajcarski mediji.\nPošto šira javnost ima pristup Otvorenom forumu, teže je obezbediti bezbednost – pa se javni paneli otkazuju. Pored toga, ionako rigorozne mere predostrožnosti biće dodatno pojačane, prenosi Špigl.\n„Pretnje smrću se događaju svakodnevno, postalo je neprijatno“, kaže član upravnog odbora Svetskog ekonomskog foruma Alojz Cvingi.\n„Nismo mogli da zamislimo da bismo mogli da završimo na nišanu teoretičara zavera,. Svaki dan ima nekoliko desetina slučajeva pretnji", rekao je Cvingi.\nU krugovima teoretičara zavera od početka pandemije rasprostranjeno je uverenje da je Svetski ekonomsko forum usko povezan sa uspostavljanjem „novog svetskog poretka“, pa su pretnje smrću povezane sa tim uverenjem.\nInače, Svetski ekonomski forum najavio je inicijativu „Veliki novi početak“ kako bi podstakao države na bližu saradnju u cilju poboljšanja zaštite klime nakon pandemije.


Šolc: U EU nema mesta za zemlje koje se međusobno ne priznaju - Progovori o pregovorima\nNemački kancelar Olaf Šolc izjavio je 10. maja u Prištini da u Evropskoj uniji nema mesta za države koje se međusobno ne priznaju i da je put Kosova ka EU povezan sa dijalogom sa Srbijom.\nOn je na konferenciji za novinare posle sastanka sa premijerom Aljbinom Kurtijem rekao da je za Kosovo važno da se dijalog uz posredovanje EU pomeri napred.\n„Kosovo i Srbija treba da kroz sveobuhvatan sporazum dovedu do političkih rešenja. Dijalog je put koji otvara Kosovu evropsku perspektivu. Politički sporazum između dve zemlje je važan uslov za perspektivu mladih na Kosovu. Sporazum bi na kraju trebalo da reši i kosovsko pitanje jer je nezamislivo da dve zemlje koje jedna drugu ne priznaju postanu deo EU. Obe strane moraju da se približe jedna drugoj“, rekao je Šolc.\nOn je rekao da predstavnik EU Miroslav Lajčak ima podršku Nemačke, dok je dijalog platforma koja otvara evropski put Kosova.\nUpitan o tome što Srbija nije uvela sankcije Rusiji, Šolc je rekao da svaka zemlja kandidat za EU treba da uskladi svoje zakonodavstvo, ali i spoljnu politiku sa politikom Evropske unije.\nRekao je da je posvećen liberalizaciji viznog režima za građane Kosova.\n„Vizna liberalizacija mora da ide napred, Kosovo mora da radi svoj posao. Uporno sarađujemo sa partnerima“, rekao je on.\nŠolc je rekao da je Kosovo pouzdan partner i da je to dokazalo „odgovorom na rusku agresiju u Ukrajini“, dok poseta Kosovu, kao prva kojom je započela poseta Zapadnom Balkanu, govori o bliskim bilateralnim odnosima.\nNemački kancelar je rekao da želi da oživi Berlinski proces i da je pozvao premijera Aljbina Kurtija na konferenciju u Berlinu na jesen.\nKosovski premijer je rekao da je od Šolca tražio podršku prijemu Kosova u EU i najavio da će krajem ove godine biti podneta prijava za status kandidata za prijem u Uniju.\nKurti je zahvalio Šolcu na kontinuiranoj podršci Nemačke Kosovu, dodajući da će Kosovo i dalje biti lojalan saveznik.\n„Nemačka je odigrala izuzetnu ulogu u obnovi Kosova. Uveravao sam kancelara Šolca da Kosovo jeste i da će ostati pouzdan partner Nemačke“, dodao je Kurti.\nOdgovarajući na novinarsko pitanje o potrebi da KFOR i dalje bude na Kosovu, Kurti je rekao da je neophodno njegovo prisustvo.\n„Smatramo da je prisustvo NATO na Kosovu neophodno. Želimo da postanemo član Partnerstva za mir. NATO nam je potreban na Kosovu, dok Kosovo ne postane NATO“, rekao je Kurti.


“Airbus” ponovo smanjuje proizvodnju\nEvropski proizvođač aviona “Airbus” najavio je novo smanjenje proizvodnje svog modela A350, pošto je u drugom kvartalu zabeležio veći gubitak od očekivanog.\nKompanija je u periodu april-jun ostvarila poslovni gubitak od 1,22 milijarde evra, prema prilagođenim podacima, dok su prihodi pali za 55 posto na 8,31 milijardu evra, prenosi Tanjug.\nAnalitičari su predviđali gubitak od 1,02 milijarde evra, na prihod od 8,55 milijardi.\nIz kompanije “Airbus” su naveli da se nadaju da će u drugoj polovini godine izbeći korišćenje gotovine, nakon manjeg odliva sredstava nego što se očekivalo u drugom tromesečju od 4,4 milijarde evra, usled pada isporuka zbog krize korona virusa.\n"Smatramo da će oporavak biti dug i spor", rekao je novinarima glavni izvršni direktor Gijom Fori, dodajući da je vazdušni saobraćaj krenuo uzlaznim putem, ali sporije nego što se ranije očekivalo.\n“Airbus” je takođe saopštio da je smanjio proizvodnju širokotrupnog aviona A350 na pet letelica mesečno, nakon što je u aprilu već srezao proizvodnju sa 9,5 na šest komada mesečno.\nKorona kriza je posebno pogodila potražnju za širokotrupnim avionima, koja će se, prema predviđanjima, najsporije vratiti na normalne pretkrizne nivoe, a u “Airbus”-u procenjuju da bi to moglo da potrajati do 2023. ili 2025. godine\nKompanija je ranije najavila gašenje do 15.000 radnih mesta, što čini 11 odsto njene radne snage, kako bi se izborila sa krizom koja će “Airbus” koštati smanjenja proizvodnje za 40 posto tokom naredne dve godine u odnosu na nivo pre krize.\nAvio-kompaniji SAS potrebno 1,3 milijarde da prebrodi krizu


Britanski šef diplomatije i predsednik Srbije tokom susreta u Beogradu\nBritanski šef diplomatije Vilijam Hejg, koji je danas boravio u Beogradu, zatražio povlačenje srpske rezolucije i podnošenje nove, usaglašene rezolucije za sednicu UN. Srpski ministar spoljnih poslova Vuk Jeremić odgovorio da povlačenje rezolucije nije opcija, ali da je Srbija spremna da razgovara sa svim činiocima, ukljućujući i EU, kako bi se postigla što šira podrška za rezoluciju.\nNakon prošlonedeljne posete nemačkog šefa diplomatije Gvida Vestervelea, u Beograd je danas doputovao i britanski ministar inostranih poslova Vilijam Hejg donoseći sličnu poruku - da je potrebno usaglasiti predlog rezolucije o Kosovu i da je za to potrebna nova rezolucija, zbog čega bi Srbija trebalo da povuče svoj predlog podnet u UN.\nHejg je posle današnjih susreta sa predsednikom i premijerom Srbije i nekoliko ministara u Vladi istakao da nisu približeni stavovi o Kosovu, ali da je bilo značajne razmene mišljenja:\n"Ovo nisu bili pregovori, ovo je bio razgovor da bismo se uverili da se potpuno razumemo. Ono što bismo mi voleli je da Srbija o ovom pitanju blisko saradjuje sa visokom predstavnicom EU za spoljnu politiku Ketrin Ešton o putu kojim EU i Srbija mogu da krenu zajedno. Mi to očekujemo taj put."\nSrpski i britanski šef diplomatije\nHejg je rekao da postoji saglasnost da je mesto Srbije i celog Zapadnog Balkana u EU, ali i da je zabrinut da će, ako to ne uspe da se uradi, Srbija biti uhvaćena između svoje prošlosti i budućnosti.\nKako je, na zajedničkoj konferenciji za novinare rekao srpski šef diplomatije Vuk Jeremić, uprkos neslaganju oko pitanja Kosova, postoji zajednička vizija zapadnog Balkana u EU. Ipak, Jeremić je rekao i da za Srbiju povlačenje rezolucije nije opcija:\n"Ali spremni smo da na konstruktivan način sagledamo svačije predloge, da kroz intenzivan dijalog i proširenu saradnju sa svim međunarodnim činiocima učinimo sve što je u našoj moći da rezolucija dobije što je moguće širu podršku u Generalnoj skupštini UN."\nPredsednik Srbije Boris Tadić je tokom susreta sa britanskim šefom diplomatije poručio da je Srbija spremna za kompromis o predlogu rezolucije o Kosovu koji je podnela Generalnoj skupštini UN, ali ne i da prizna nezavisnost Kosova.\nPres služba predsednika Srbije saopštila je da je Tadić rekao da Srbija računa na pomoć EU za rešenje pitanja Kosova i naveo da se Srbija zalaže da do rešenja dođe dijalogom Beograda i Prištine.


EU namerava da se suprotstavi „ruskom prodoru“ u Evropu - 02.06.2018, Sputnik Srbija\nEU namerava da se suprotstavi „ruskom prodoru“ u Evropu\nEvropska unija postavila je cilj da odbije „ruski prodor“ u zemlje Istočne Evrope, a posebno baltičke države i Poljsku, navodi se u izveštaju Odbora za spoljne... 02.06.2018, Sputnik Srbija\nPa Rusija je već u Evropi? Odnosno moglo bi se reći obrnuto, budući da je Evropa manja od Rusije.\nevropa, rusija, vesti, svet, evropa, nato, evropski parlament\n© AP Photo / Alik KepliczPoljski i američki vojnici u NATO vežbi "Anakonda" u Poljskoj\nEvropska unija postavila je cilj da odbije „ruski prodor“ u zemlje Istočne Evrope, a posebno baltičke države i Poljsku, navodi se u izveštaju Odbora za spoljne poslove Evropskog parlamenta u čiji je uvid imao RT.\n„Prodor Rusije hibridnim ili konvencionalnim metodama u zemlje istočnog krila trebalo bi da se na odgovarajući način spreče i odraze“, govori se u dokumentu Evropskog parlamenta.\nU izveštaju koji će biti objavljen nešto pre početka NATO vežbi na Baltiku, poziva se na jačanje saradnje između vojne Alijanse i Evropske unije i povećanje prisustva u istočnom i južnom pravcu, uključujući i raspoređivanje četiri multinacionalne borbene jedinice u Estoniji, Litvaniji, Letoniji i Poljskoj.\nU dokumentu se takođe navodi potreba za obnovom puteva i mostova kako bi se ubrzalo raspoređivanje sila za brzo reagovanje. „Opšti strateški pristup“ Rusiji treba ojačati, smatraju autori izveštaja. Osim toga, oni su ukazali na potrebu da se razvije „novi pravac“ sever-jug za obezbeđivanje vojne mobilnosti evropskih zemalja.\nStručnjak ruskog časopisa „Arsenal otadžbine“ Aleksej Leonkov istakao je u razgovoru za RT da se takve izjave daju, pre svega, kako bi se povećali rashodi evropskih članica NATO-a na odbranu.\n24 Maj 2018, 08:31\n„Osnovni zadatak je povećanje vojnih rashoda, jer je veoma teško opravdati promene u budžetu bilo koje evropske zemlje, posebno što se tiče vojnih troškova“, rekao je on i dodao da NATO „izmišlja probleme“ kako bi Evropljani podržali militaristički put umesto konstruktivnog dijaloga.\nRusija je više puta izražavala zabrinutost zbog činjenice da NATO povećava svoje prisustvo na njenim granicama. U aprilu na zasedanju Saveta bezbednosti na ovo je ukazao Vladimir Putin. Prema njegovim rečima, vojni savez pokušava da „provocira nove i potpiri stare konflikte na postsovjetskom prostoru“.\nMinistar spoljnih poslova Rusije Sergej Lavrov istakao je ranije da nijedan potez NATO-a „ne povećava bezbednost ni na koji način“.


Nova Toyota Corolla predstavljena danas u Sarajevu - Biznis Info\nBy BiznisInfo on\t 15/09/2016 Auto\nJedanaesta generacija TOYOTA Corrole, najprodavanijeg automobila na svijetu danas je zvanično predstavljena u TOYOTA prodajnom salonu Bunjo u Sarajevu.\nObilježavajući svoj 50. rođendan, nova Corolla predstavlja novi i napredni stil, uključujući i potpuno redizajnirani prednji dio koji sada sadrži sve važne elemente Toyotinih dizajnerskih smjernica. Sa 20 posto ukupne Toyotine globalne prodaje i više od 44 miliona automobila prodanih u 150 zemalja, Corolla je i dalje najpopularnije TOYOTA vozilo.\nNapominjući da je nova Corolla kreirana sa posebnim naglaskom na dizajn, kvalitetu i sigurnost, direktor TOYOTA BiH, Damir Višošević, istakao je da je pedesetogodišnja tradicija ovog modela dokaz kvalitete i povjerenja vozača. “Zahvaljujući odličnom omjeru cijene i kvalitete te sigurnosti i bogate opreme, Corolla i u Bosni i Hercegovini ima status jednog od najprodavanijih Toyota automobila. Glavni elementi dizajna 11. generacije primijenjeni su sa ciljem da se Corolli da prestižan izgled i upečatljiva pojava, a veoma je bitno reći da se i sa ovim automobilom nastavlja Toyotina praksa brige o okolišu jer se značajno smanjuje potrošnja goriva i emisija CO2 u gradskoj vožnji“, rekao je Višošević.


Beta 20. septembra 2020. 11:00\nKafić „Pronadji“ (Found) prvi je u gradu koji nudi razne vrste kafa, keksa, piva i voćnih sokova koji sadrže kanabidiol ili CBD, supstancu iz biljke kanabisa za koju se navodi da ima terapeutske efekte, a ne omamljuje konzumente.\nTetrahidrokanabinol kanabisa, poznat kao THC, je psihoaktivni sastojak koji ako se konzumira u većim količinama „diže“ korisnike. Ali za razliku od THC-a, CBD se obično koristi za smanjenje stresa bez „dizanja“.\n„Kafa je ukusna i svidja mi se efekat koji CBD ima na mene“, rekao je Huseji i dodao da mu „kognitivno i fizički, nekako pomaže da prebrodim muke normalnog dana“.\n„Hongkong je zapravo jedno od najnaprednijih azijskih tržišta kanabinoida“, rekao je Fiačra Mulen, suvlasnik Altum International, dobavljača kanabinoida u Aziji koji saradjuje sa kompanijom Found.


Kina i Rusija bez sporazuma o gasu\nKineski i ruski predsednici, Ši Đinpinig i Vladimir Putin, Šangaj, Kina 20. maj 2014.\nRuski predsednik Vladimir Putin i njegov kineski kolega Ši Đinping se nisu složili oko cene koju bi Kina platila Rusiji za snabdevanje glasom u narednih 30 godina.\nKina i Rusija nisu postigle sporazum o snabdevanju gasom, uprkos velikim očekivanjima da bi politički interesi obe države mogli da ih podstaknu da potpišu ugovor čija se vrednost procenjuje na 400 milijardi dolara.\nTokom posete Šangaju, predsednik Rusije Vladimir Putin i njegov kineski kolega Ši Đinping parafirali su ukupno 49 sporazuma iz oblasti energetike, saobraćaja i telekomunikacija, ali se nisu složili kada se radi o ceni koju bi Kina platila Rusiji da joj obezbeđuje gas u narednih 30 godina.\nPregovori o tom sporazumu taju već celu deceniju, a analitičari su predvideli da bi sad mogao da bude dobar trenutak, s obzirom da Rusija traži da proda gas izvan Evrope, gde su joj Sjedinjene Države i njihovi saveznici uveli sankcije, zbog aneksije Krimskog poluostrva.\nKina s druge strane želi da umanji svoju veliku zavisnost od uglja, kako bi pojačala svoju ekonomsku ekspanziju.\nPortparol predsednika Rusije Dmitrij Peskov izjavio je da je povodom tog sporazuma "postignut veliki napredak" i da bi ugovor mogao da bude potpisan "svakog trenutka", tako da još nije isključeno da dve strane postignu dogovor pre Putinovog povratka u Moskvu, koji je zakazan za sutra.


Europoslanici zadovoljni napretkom Crne Gore u pristupanju EU | EUME\nNaslovnica Press info Press Pregovori o pristupanju Europoslanici zadovoljni napretkom Crne Gore u pristupanju EU\nEuroposlanici zadovoljni napretkom Crne Gore u pristupanju EU\nS ministrom Pejovićem su se sastali predsjedavajući i članovi Parlamentarnog odbora Evropske unije i Crne Gore za stabilizaciju i pridruživanje, Dejvid Martin, Čarls Tanok, Jan Olbriht, Jozo Radoš, Alojz Peterle i Tomas Vajc.\nEuroposlanici su pohvalili evidentan napredak u pregovorima istakavši da su rezultati sprovedenih reformi najbolji pokazatelj odlučnosti Crne Gore da privede proces pristupanja kraju, kroz kvalitetnu primjenu evropskih standarda i vrijednosti, što u krajnjem vodi kvalitetnijem životu svih crnogorskih građana.\nIstakli su da Crna Gora ima punu podršku Evropskog parlamenta za predstojeće faze procesa pristupanja. U tom smislu su iskazali zadovoljstvo pojačanom pažnjom EU prema Zapadnom Balkanu, što je posebno vidljivo iz najnovijih poruka evropskih lidera, i iznijeli očekivanje da će Unija posebno potcrtati značaj proširenja na Zapadni Balkan.\nPosebno su pohvalili regionalnu saradnju i doprinos Crne Gore unapređenju dobrosusjedskih odnosa, kao i prenos znanja i iskustva iz crnogorskog pregovaračkog procesa susjedima, čime se potvrđuje liderska pozicija Crne Gore, ali i snaži ukupan kapacitet regiona u procesu evropske integracije.\nMinistar Pejović je istakao posvećenost Vlade sveobuhvatnim, političkim i ekonomskim reformama, kao i jačanju ukupnih kapaciteta za uspješno privođenje kraju procesa pristupanja.\nUpoznao je sagovornike sa spremnošću Crne Gore da u najskorije vrijeme otvori i preostala tri poglavlja i krene uintenzivnu fazu privremenog zatvaranja svih poglavlja. Poručio da će naredna godina biti ključna, imajući u vidu podršku EU i država članica politici proširenja, kao i unutrašnju riješenost da se do kraja dovedu započeti reformski procesi. U tom smislu je iznio očekivanje da će u 2018, nakon uspješnog zaokruživanja dosadašnjeg rada, uslijediti dobijanje završih mjerila u poglavljima 23 i 24, kao i postepeno privremeno zatvaranje ostalih pregovaračkih oblasti.\nU nastavku razgovora su razmijenjena mišljenja u vezi sa napretkom u oblasti životne sredine, saradnje s nevladinim organizacijama, razvoja turizma, kao i značaja povratka opozicije u Parlament, te uticaja trećih sila na dešavanja u regionu.


OMEGA – 3 U ČAŠI – Veganluk\nOMEGA – 3 U ČAŠI\n10 min (lešnike potopiti preko noći)\nLINK za VIDEO ovog recepta\nUkoliko ste videli recept za Prirodni Elixir videli ste i da spominjem post i objašnjavam šta on za mene predstavlja.\nU tom duhu nastavljam i sa ovim receptom želeći da vam olakšam način ishrane bilo da postite na vodi ili jednostavno želite da oplemenite svoj život uvođenjem zdravih navika ili da samo probate nove ukuse.\n“Mlečni” napitak bez koga je teško zamisliti djetinjstvo može biti izvor najzdravijih masti neophodnih za normalan rad hormona i prevenciju srčanih bolesti, a istovremeno i savršena poslastica za sve uzraste.\nPravi se za samo 5 do 10 minuta i to od sastojaka koje možete nabaviti u najbližoj prodavnici zdrave hrane. Odličan je u periodu kada želite da smanjite ili potpuno izbacite unos industrijski proizvedenih ulja čak i ako su hladno ceđena.\nPrijatno i na zdravlje 🥛🥛🥛\n1. Sirovi lešnik 1 šolja\n2. Sveža voda 2 do 3 šolje\n3. Prah organskog rogača 2 kafene kašike\n4. Kokosov šećer 3 kafene kašike\n1. Sjediniti lešnik i vodu u blenderu i dobro izblendati\n2. Dodati rogač i kokosov šećer\n3. Procediti kroz sterilnu gazu i poslužiti sa cejlonskim cimetom\nGLOWING SKIN SMUTIĆ\nGREEN N RED SMUTIĆ